[Tertiris] Ini Mungkin Rupa Sebenar Huawei P20 Pro / P20 / P20 Lite

Hanya tinggal beberapa minggu sahaja Huawei akan melancarkan peranti induk mereka. Peranti itu akan diperkenalkan pada 27 Mac depan. Melalui kongsian @evleaks, kini gambar barisan Huawei P20 tertiris. Ia memperlihatkan peranti sah akan hadir dengan tiga varian iaitu Huawei P20 Lite (kelas pertengahan), Huawei P20 (kelas atasan), dan Huawei P20 Pro (kelas premium).

Imej menunjukkan peranti diilhamkan daripada rekaan iPhone X dengan skrin ‘rongak’ di bahagian atas. Dua varian akan tampil bersama sistem dwi kamera manakala versi Pro akan didatangkan dengan sistem tri-kamera. Orentasi kamera utama juga diletakkan secara menegak yang dilihat akan menjadi trend pada tahun ini.

Memandangkan Evan Blass sering berkongsi maklumat hampir sahih, telefon ini menggunakan sistem biometrik pengimbas cap jari di bahagian dagu. Bagi kami rekaan sebegini agak tidak seimbang kerana menggabungkan reka bentuk moden dan tradisional. Bagaimanapun, untuk Huawei P20 Lite, pengimbas cap jari disertakan di sebelah belakang.

Apa-apapun di minggu yang mendatang kita mungkin bakal melihat lebih banyak gambar bocor disamping maklumat yang lebih terperinci.

Baca juga : [Khabar Angin] Harga Jualan Huawei P20 Didedahkan? Harga Bermula RM1,759…


Meizu Pro 7 & Pro 7 Plus Dilancarkan ~ 2 Paparan AMOLED, 2 Lensa Sony, Helio X30

Sebelum ini kita telah melihat pelbagai ketirisan mengenai produk terbaru dari Meizu. Terkini, mereka baru sahaja melancarkan Meizu Pro 7, malah bukan itu sahaja terdapat satu lagi varian yang dipertontonkan. Sekaligus, menjadikan dua model Meizu Pro 7 dan Pro 7 Plus sebagai barisan flagship pada tahun ini.

Dimulakan dengan paparan depan, kedua-dua model disediakan skrin Super AMOLED bersaiz 5.2 inci (1080p) dan 5.7 inci (QHD 2K). Apa yang menarik lagi, di bahagian belakang terdapat paparan sekunder AMOLED berfungsi untuk menerima notifikasi dan memudahkan pengguna mengambil gambar.

Dalam masa yang sama, kamera belakang kini diperhebatkan dengan dua lensa 12 Megapiksel dari Sony IMX386, salah satunya ditugaskan merakam gambar hitam putih dan berwarna. Bantuan aperture serendah f/2.0 pula memastikan prestasi penggambaran di dalam keadaan malap tidak terjejas. Meizu juga tidak melupakan kamera depan, ia kini dibekalkan dengan lensa 16 Megapiksel.

Perkakasan dalaman pada kedua-dua varian ini boleh dibezakan dengan Meizu Pro 7 dimuatkan set cip Helio P25, manakala Meizu Pro 7 Plus menggunakan cip tercanggih Mediatek 10mm, Helio X30 sepuluh teras.

Di samping itu, memori pada Pro 7 dan Pro 7 Plus masing-masing hadir dengan 4GB dan 6GB RAM serta storan 64GB dan 128GB ROM serta kedua-dua dioperasikan oleh Android 7.0 Nougat.

Janaan kuasa pula mendapat bekalan daripada bateri berkapasiti 3,500mAh pada varian Plus, dan 3,000mAh pada varian standard. Fungsi pengecasan pantas juga tidak sama, teknologi mCharge 4.0 pada model Plus, dan teknologi mCharge 3.0 pada model sebaliknya. Bagi melengkapkan kedua-dua peranti ini, bicu 3.5mm audio jack masih lagi disediakan malah cip audio kini dinaik taraf bagi menghasilkan bunyi yang lebih baik.

Meizu Pro 7 dan Meizu Pro 7 Plus akan mula dijual di China pada 5 Ogos depan pada harga seperti berikut:-


Akademi 11street, Program E-Dagang Pertama di Malaysia

11street  salah satu pasaran atas talian terbesar di Malaysia, telah melancarkan program akademik e-dagang dengan pensijilan pertama di Malaysia. Program ini mensasarkan bagi membantu sekurang-kurangnya 1000 peniaga dan usahawan untuk mengembangkan perniagaan atas talian mereka.

Hoseok Kim (Ketua Pegawai Operasi 11street) berkata inisiatif ini bertujuan memberikan setiap aspek pengetahuan e-dagang bagi membantu peniaga mengembangkan perniagaan, memandangan ramai di antara mereka cukup berminat untuk meneroka dan belajar langkah-langkah berkesan untuk berjaya dalam perdagangan elektronik.

Program Akademi E-dagang 11street terbuka kepada semua perusahaan kecil dan sederhana (SMEs), pemilik perniagaan, peniaga individu dan usahawan pelajar berusia 18 tahun ke atas tanpa sebarang yuran dikenakan dan tertakluk pada 100 peserta dalam satu kumpulan setiap bulan.

Peserta diwajibkan untuk menghadiri 5 kelas bagi melengkapkan keseluruhan kursus dalam tempoh 4 minggu. Bagi menamatkan kursus dengan pensijilan, peserta diwajibkan untuk lulus ujian kelayakan, menyiapkan tugasan yang diberikan dengan kehadiran kelas minimum yang ditetapkan.

Program pensijilan ini dibuka untuk pendaftaran bermula dari 16 Mei 2016 bagi pendaftar terawal, dimana calon-calon yang disenarai pendek akan dimaklumkan melalui emel.


Nak Hilangkan Skrin Rongak?! Ada Caranya…

Apple sekali lagi membawa perubahan besar kepada dunia peranti pintar, kali ini dengan iPhone X yang mempunyak skrin rongak telah mengejutkan seluruh masyarakat peranti pintar mudah alih. Walaupun banyak suara dari pelbagai saluran, tetapi masih ada pengeluar yang beria-ia mengikuti trend rongak.

Yang terikut-ikut nak cuba skrin rongak akhirnya berasa kesal sangat, tidak apa sebab pengguna Android boleh menggunakan aplikasi pihak ketiga untuk menyembunyikannya. Aplikasi Nacho Notch akan menyembunyikan rekaan rongak dengan menambah satu latar belakang hitam di bahagian atas skrin.

Yang tak mampu nak beli siri Huawei P20 sebab peranti ini ada terbina-dalam tetapan menutup skrin rongak, sekarang tak perlu jeles sangat sebab Nacho Notch boleh bantu!


ASUS ZenBook Pro 15 (UX580) & 14 (UX480) – Komputer Riba Pertama ASUS Menyokong Teknologi ScreenPad

Selain tiga model dari siri VivoBook, ASUS juga telah memperkenalkan komputer riba dari siri ZenBook iaitu ZenBook Pro. Siri ini boleh dikatakan di antara siri komputer riba paling premium yang dioperasikan oleh OS Microsoft Windows.

ASUS ZenBook Pro 15 (UX580) menyokong pemproses Intel Core i9 dengan kad grafik NVIDIA GeForce GTX 1050 Ti serta sokongan beberapa ciri-ciri menarik padanya. Ditawarkan dalam dua pilihan skrin iaitu 15 inci dengan resolusi 4K dan juga 14 inci Full HD, kedua-duanya menawarkan rekaan tanpa bingkai yang memaksimakan penggunaan ruang paparan, ditambah dengan ketebalan hanya 18.9mm dan seberat 1.88kg.

Bagi model ZenBook Pro 14 (UX580) pula, ia menyokong dua pilihan CPU sama ada Intel Core i7 ataupun Core i5 generasi ke-8 Coffee Lake bersama kad grafik NVIDIA GeForce 1050 Max-Q. Diserikan dengan memori DDR4 16GB dan storan SSD PCIe sebesar 512GB serta storan hard disk PCle 1TB dengan sokongan Intel Optane.

Buat pertama kalinya komputer riba ASUS hadir dengan sokongan teknologi ScreenPad yang boleh mengubah cara penggunaan touchpad pada kedua-dua komputer riba ini. Bagaimana ianya berfungsi? Pada bahagian trackpad boleh dijadikan paparan skrin sekunder menggunakan panel IPS yang boleh digunakan sebagai pembantu digital, bergantung kepada perisian yang digunakan.

Ia akan memaparkan dalam bentuk paparan kecil sambil membuat kerja pada paparan skrin utama seperti ScreenPad Music Player, ScreenPad Calculator, ScreenPad Calendar dan beberapa lagi. Anda boleh melawat kedai aplikasi atas talian Windows Store untuk memuat turun pelbagai jenis aplikasi untuk ScreenPad ini.


Razer Phone 2 Kini Boleh Dimiliki Pada Harga RM1859 Sahaja!!!

Peminat peranti gaming pastinya teruja mendengar berita ini!! Jenama telefon gaming terkemuka, Razer Phone 2 kini dijual pada harga RM1859 sahaja yang mana ketika ia dirasmikan, ia dijual pada harga RM3449.

Anda boleh membeli peranti ini di kedai atas talian di Shopee atau Lazada.

Peranti berkuasa ini tampil dengan skrin yang baik iaitu mempunyai nirtakuk bersaiz 5.7 inci dengan sokongan 120Hz. Turut dikuasakan oleh cip Snapdragon 845, storan sebesar 64GB dan memori 8GB RAM.

Kamera juga tidak mengecewakan apabila peranti ini dihadirkan dengan sokongan dwi kamera 12MP pada kamera belakang dan 8MP bagi kamera hadapan.

Melengkapinya adalah kapasiti bateri 4000mAh dengan sokongan pengecasan pantas QuickCharge 4+.

Beli Peranti Razer Phone 2 Di Sini:


Pixel Art Maker, Menghasilkan Karya Piksel

Ingin menghasilkan karya piksel anda sendiri? Kini cukup mudah kerana anda cuma perlu muat turun aplikasi Pixel Art Maker yang boleh didapatkan dari Play Store dan App Store.

Dari dalam aplikasi anda boleh menangkap gambar menggunakan kamera ataupun memilih gambar dari galeri gambar untuk ditukar menjadi gambar dengan style bit. Selepas itu anda boleh memilih jenis efek yang ingin diaplikasikan kepada gambar dengan swipe bahagian bawah aplikasi untuk melihat pelbagai efek yang disediakan.


[TIP] Bagaimana Menaip di Aplikasi WhatsApp Tanpa Menggunakan Jari?!

Tidak dinafikan, teknologi pengecaman suara daripada Google semakin berkembang pesat. Fungsi ini memudahkan pengguna untuk membuat carian tanpa perlu menaip. Selepas mengalami banyak kemas kini selepas kewujudannya pada tahun 2011, pengecaman suara daripada Google mampu melakukan perkara yang sangat mengagumkan. Kini, anda boleh menaip mesej tanpa perlu menggunakan jari, sebaliknya menggunakan arahan suara yang dikenali sebagai Google Voice Typing.

Sebenarnya banyak manfaat yang boleh dilakukan apabila anda mengaktifkan fungsi Google Voice Typing ini dan salah satunya apabila sedang memandu. Dengan arahan suara yang ada, anda boleh terus menaip mesej semasa memandu dan dalam masa yang sama dapat memberi perhatian sepenuhnya terhadap pemanduan anda. Ingin mengetahui bagaimana cara-cara mengaktifkan fungsi Google Voice Typing ini? Mari ikuti Top Tip yang kami ingin kongsikan kepada anda!

Sebelum menggunakan fungsi ini, anda perlu mengaktifkan Google Voice Typing terlebih dahulu. Caranya juga mudah, hanya perlu ke:

Selepas mengaktifkan Google Voice Typing, anda boleh memilih bahasa yang diinginkan. Sebagai contoh, kami memilih Bahasa Melayu sebagai ‘Default Primary’. Selepas selesai memilih, sistem Google akan lebih peka dan sentiasa memberi prioriti kepada Bahasa Melayu di dalam mengesan suara anda. Selain bahasa Melayu, kami juga telah memilih bahasa Inggeris (UK) sebagai bahasa kedua.

Selepas semua tetapan selesai, anda pergi ke aplikasi WhatsApp. Di sebelah kanan papan kekunci, terdapat sebuah ikon mikrofon. Tekan dan kemudian bercakap apa sahaja yang diinginkan di dalam Bahasa Melayu mahupun Inggeris.

Sepanjang menggunakan fungsi ini, tidak dinafikan ianya sangat lancar dan dapat mengesan suara dengan cepat dan pantas. Kami suka menggunakan Google Voice Typing semasa memandu kerana kini anda tidak lagi perlu tekun mengadap smartphone untuk menulis mesej semasa memandu dan ia pastinya sangat merbahaya bukan?

Walaupun ada di kalangan pengguna yang lebih suka menggunakan arahan suara daripada aplikasi WhatsApp sendiri, sekurang-kurangnya kehadiran Google Voice Typing ini mampu memberi alternatif lain buat anda. Seperti yang diberitahu, terdapat beberapa kelemahan pada Google Voice Typing dan yang mengecewakan adalah ia tidak menyokong bahasa pasar. Google Voice Typing juga tidak boleh digunakan secara offline, sebaliknya anda perlukan Internet untuk terus menggunakan fungsi ini dalam bahasa Melayu.

Sekiranya anda menggunakan bahasa Inggeris sebagai bahasa ‘Default Primary’, tidak menjadi sebarang masalah untuk Google Voice Typing mengesan suara anda. Walaupun tergagap-gagap bertutur di dalam bahasa Inggeris, Google Voice Typing masih boleh mengesan suara anda dengan betul.


Tak Ada Kelentong Punya! Pakej Pra-Bayar Jujur Habis

Tagline #nokelentong digunakan Celcom untuk meyakinkan korang semua bahawa pakej pra-bayar Xpax terbaru Celcom tidak mempunyai muslihat mahupun terma terlindung.

Menurut Celcom, mereka telah pun menjalankan kajian dan mengutip respon pengguna pra-bayar dan mereka mendapati ramai dari pengguna sedia ada pra-bayar di negara ini tidak gemarkan sistem pecahan data Internet yang dibahagikan kepada data mingguan, streaming muzik, video, Facebook, WeChat, WhatsApp dan sebagainya. Respon dari majoriti mengatakan bahawa mereka mahukan satu pakej Internet di mana mereka boleh menggunakan data mereka pada bila-bila masa.

Jadi Celcom memperkenalkan Xpax versi terbaru yang tak kelentong punya. Secara asas untuk menikmati pakej terbaru ini anda perlulah mempunyai akaun yang aktif, setiap akaun yang aktif akan menerima 10GB Basic Internet pada kelajuan 64kb/s dikhaskan untuk penggunaan aplikasi sembang sosial seperti WhatsApp dan 10GB Data Facebook tanpa had kelajuan.

Bagi data Internet berkelajuan tinggi pula, korang boleh membeli salah satu dari 4 pilihan yang disediakan:-

Celcom juga menambah baik pek Add-On dengan menawarkan pek Unlimited Calls, Late Night Quota dan YouTube. Apa yang lagi best adalah pek Add-On ini juga boleh dinikmati pengguna sedia ada pra-bayar Xpax yang masih menggunakan pakej lama, senang cerita ia terbuka kepada semua pengguna Xpax.

Anda boleh dapatkan pek permulaan Xpax terbaru in pada harga RM 10. Sebaik sahaja nombor diaktifkan, anda akan menikmati kredit RM 6, 200MB data Internet pantas, 10GB Basic Internet dan 10GB data Facebook. #nokelentong punya!


vivo Penaja Utama Program Realiti Big Stage Musim Kedua

Program realiti hiburan Big Stage kini kembali lagi – untuk musim kedua! Musim kali ini dilihat sedikit berbeza apabila peserta datang daripada negara berbeza termasuk Malaysia, Indonesia, Brunei, Thailand dan Korea Selatan.

Lebih menarik, vivo Malaysia masih kekal sebagai penaja utama program realiti berkenaan. Ketua Pegawai Eksekutif Vivo Malaysia, Xu Mike berkata ini merupakan kali kedua vivo menjadi penaja utama dan menyokong program Big Stage. Tambah beliau, vivo begitu komited dalam menyokong platform yang memberi peluang kepada anak seni untuk bersinar.

Big Stage merupakan program realiti hiburan yang menjadi ‘jambatan’ untuk anak seni baru ‘bersinar’ dan menunjukkan bakal terpendam dalam industri muzik. Program ini menampilkan penyanyi terkenal seperti Datuk Seri Siti Nurhaliza, Judika dan Cakra Khan bertindak sebagai juri utama.

Penawaran hadiah adalah menarik – pemenang utama berpeluang menerima  wang tunai berjumlah RM100,000 beserta trofi. Tempat kedua bakal mendapat wang tunai berjumlah RM50,000 dan ketiga akan membawa pulang wang tunai RM25,000. Bagi pemenang tempat keempat serta kelima masing-masing akan menerima RM10,000 dan RM5,000.

Big Stage 2019 bakal membuka tirai secara eksklusif bermula 18 Ogos 2019, jam 9 malam menerusi saluran Astro Ria (104) dan Ria HD (123). Ia juga boleh diakses menerusi Astro Gempak dan Astro Go.


Nikmati Data Tanpa Had untuk Facebook, Instagram & Twitter dengan U Mobile ‘UNLIMITED POWER’

U Mobile hari ini telah membuat kejutan dengan pelancaran pakej prabayar terbarunya yang pasti digemari semua peminat media sosial. Pakej prabayar terbaru ‘UNLIMITED POWER’ digabungkan dengan servis App-Onz, di mana ia menawarkan data tidak terhad untuk Facebook, Instagram dan juga Twitter.

Bermula esok (17 Februari 2017), pelanggan prabayar boleh berkongsi, memuat naik gambar dan membaca kandungan Facebook, Instagram dan Twitter tanpa perlu bimbang tentang masalah data! Selain itu, pengguna prabayar ‘UNLIMITED POWER’ juga akan menerima panggilan percuma selama 300 minit setiap bulan yang hanya boleh digunakan untuk nombor U Mobile sahaja.

Pelanggan prabayar U Mobile yang sedia ada boleh bertukar kepada ‘UNLIMITED POWER’ dengan mendail *118*6*2*3# bermula 17 Februari 2017. App-Onz akan diaktifkan untuk pelanggan pascabayar yang sedia ada antara 17 Februari dan 25 Februari 2017, manakala pelanggan pascabayar yang baru dapat menikmati perkhidmatan ini sebaik sahaja membuat langganan.

~ Sempena pelancaran prabayar terbaru ‘UNLIMITED POWER’, U Mobile turut menjemput para media untuk menaiki helikopter~


vivo V15 Pro Boleh Didapati Pada Harga RM1,799 – Membawa Balik Hadiah Eksklusif Setiap Pra-Tempahan Mulai Hari Ini

Secara rasminya vivo telah memperkenalkan model terbaru mereka iaitu vivo V15 Pro untuk pasaran tempatan dalam majlis pelancaran yang berlangsung di Sunway Pyramid Mall, hari ini.

Majlis pelancaran produk yang meriah tersebut turut diserikan dengan kehadiran dua orang duta vivo sendiri iaitu penyanyi, Dato’ Sri Siti Nurhaliza dan pelakon, Janna Nick sebagai tetamu jemputan istimewa.

V15 Pro hadir dengan rekaan pop-up kamera bersama skrin penuh Super AMOLED sebesar 6.39 inci FHD+ (2340 x 1080 piksel). Ruang dalaman dikuasakan cip pemproses Snapdragon 675 AIE Octa-core dan ditawarkan dalam satu varian iaitu 6GB RAM + 128GB storan, sokong kad microSD sehingga 256GB.

Untuk rakaman gambar, V15 Pro menggunakan tri-kamera utama menggabungkan sensor 48MP (f/1.8) + 8MP (f/2.2) + 5MP (f/2.4) di samping, kamera swafoto yang boleh dinaik turun (elevating) sebesar 32MP.

Kedua-duanya dikuasakan oleh teknologi kecerdasan buatan (AI) dengan pelbagai ciri-ciri menarik seperti AI Scene Recognition, AI Body Shaping, AI Super Wide-angle, AI Super Night Mode dan banyak lagi.

Melengkapinya sebuah bateri berkapasiti 3,700mAh melalui port pengecasan micro USB, bersama sokongan pengecasan pantas Dual-Engine Fast Charging. V15 Pro beroperasi di bawah Funtouch OS 9.0 berasaskan Android 9.0 Pie, sokongan pengimbas cap jari dalam skrin (In-Display Fingerprint) generasi ke-5 turut ditawarkan.

Model ini hadir dalam dua pilihan warna menarik iaitu Topaz Blue dan Coral Red pada tanda harga RM1,799 untuk seunit. Sesi pra-tempahan bermula HARI INI hingga 1 Mac dan anda boleh mendapat kotak hadiah eksklusif menerusi jerayawara di tempat terpilih, atau mana-mana kedai konsept vivo, pengedar sah vivo dan rakan kongsi e-dagang.

Lebih menarik, pra-tempahan yang dibuat pada HARI INI juga akan berpeluang menerima Ryze Tello Drone dan kotak hadiah vivo bernilai RM299, termasuk Bluetooth headset, 6 bulan skrin waranti dan mini monopod.

Tambahan lagi, vivo juga akan mengadakan jualan Superday Sale pada 2 Mac 2019 bertempat di Blue Concourse, Sunway Pyramid. Bagi 200 pelanggan awal yang membeli akan mendapat sebuah DJI Tello (berasaskan first come first serve basic), serta kotak hadiah vivo.


Sertai Pertandingan vivo Vision Photography – Menangi Hadiah Wang Tunai Sehingga RM6000!

vivo VFans di mana? vivo Malaysia kini telah menganjurkan pertandingan vivo Vision Photography khusus peminat fotografi, mulai sekarang hingga 15 November.

Gambar terbaik yang diambil dengan peranti vivo berpeluang memenangi hadiah wang tunai sehingga RM6000, langkah mudah seperti berikut:

Maklumat lanjut, sila boleh layari FB vivo Malaysia.


Grab Beri Subsidi Kepada Pemandu, Bantu Kurangkan Kos Sara Hidup

Seperti yang kita ketahui, proses pengawalan e-hailing diwar-warkan pada April 2019 dan akan berkuatkuasa pada Julai ini, dan banyak suara-suara keresahan daripada pemandu yang mencari nafkah menggunakan e-hailing.

Justeru Grab mengambil inisiatif membantu pemandunya dalam program ‘Berat Pikul Bersama’.

Berikut adalah cara yang boleh dilakukan bagi memudahkan proses berkenaan:

Proses pemetaan: Bagi tujuan kejelasan yang lebih dan mengelakkan kekeliruan, pihak Grab telah memetakan aliran proses pengawalseliaan dalam 5 langkah mudah untuk diikuti oleh pemandu.
Subsidi perubatan: Grab mempunyai kerjasama dengan banyak klinik diseluruh negara bagi mengurangkan kos pemeriksaan kesihatan sehingga RM20. Tambahan pula Grab akan membayar balik kos pemeriksaan kesihatan tersebut tidak kira dimana klinik yang pemandu pergi.
Subsidi latihan PSV: Pemandu akan disediakan dengan subsidi RM50 bagi latihan PSV dan Grab masih terus mencari rakan perkongsian dengan pusat memandu bagi mengurangkan kos latihan pemandu.
Subsidi Pemeriksaan Kereta: Grab akan memberi subsidi sebanyak RM70 bagi kos pemeriksaan kenderaan yang berusia 3 tahun ke atas.

Ini hanya permulaan perancangan dalam membantu pemandu Grab. Sungguhpun terdapat cabaran mendatang, pihak Grab akan sentiasa berusaha membantu pemandunya untuk terus meneruskan kelangsungan hidup dan mengurangkan kos sara hidup.

Bagi mendapatkan maklumat lanjut, anda boleh klik di sini.


Tip! Himpunan Tip Penjimatan Bateri Pada iOS 11…

Anda sedang menggunakan kemas kini terbaru iOS 11 versi beta?! Mungkin juga anda bercadang untuk mengemaskinikan peranti Apple anda ke iOS 11 versi stabil pada masa akan datang?! Antara persoalan yang sering berlegar di fikiran adalah bagaimana prestasi ketahanan bateri peranti tersebut. Jadi kami akan berkongsi dengan pembaca khususnya pemilik peranti iOS 11 di luar sana, beberapa tip mudah untuk anda ikuti dalam memastikan penjimatan bateri yang lebih baik…

Akses Control Centre, kemudian sentuh bahagian sambungan dengan mengaktifkan fungsi 3D Touch (model 6s dan ke atas sahaja). Klik pada ikon AirDrop dan pilih menu Receiving Off untuk menutup sambungan tersebut bagi mengelakkan ianya daripada sentiasa diaktifkan secara background tanpa anda sedar.

Salah satu penyebab utama yang mendorong kepada penggunaan bateri yang tinggi adalah disebabkan oleh proses refresh aplikasi yang kerap dilaksanakan secara background. Jadi anda sebenarnya boleh mengawal proses tersebut dengan mengakses menu Settings → General → Background App Refresh dan terdapat tiga menu untuk anda pilih iaitu Off, WiFi dan WiFi & Mobile Data.

Anda boleh terus mematikan fungsi ini sepenuhnya tetapi aplikasi permesejan yang sering digunakan seperti WhatsApp tidak akan memaparkan notifikasi mesej baru diterima. Oleh itu, anda digalakkan menutup aplikasi tertentu secara manual daripada senarai.

Sekiranya anda tidak memiliki peranti iOS atau Mac, adalah lebih praktikal untuk anda menutup fungsi Handoff. Untuk menutup fungsi ini, anda perlu mengakses Settings → General → Handoff dan matikan fungsi tersebut.

Sebagai rujukan fungsi ini digunakan untuk memindahkan tugasan pada sesebuah aplikasi dari peranti iOS anda terus ke peranti iOS atau Mac yang telah disambungkan ke iCloud. Jadi sekiranya ianya aktif, secara automatik peranti iOS anda akan sentiasa mencari mana-mana peranti iOS atau Mac yang berdekatan.

Akses Settings → Mobile Data dan tatal paparan skrin sehingga ke bawah. Kemudian matikan fungsi iCloud Drive kerana jika ia dibiarkan kekal aktif, peranti iOS anda akan sentiasa membuat sambungan iCloud secara automatik dan ini akan membazirkan penggunaan bateri tanpa anda sedari.

Akses Settings → Photos dan matikan fungsi iCloud Photo Library dan juga My Photo Stream bagi memastikan kesemua gambar terbaru anda daripada terus dimuat naik ke peranti yang disambungkan ke iCloud apabila menggunakan WiFi. Selain itu, anda juga boleh mengakses menu Mobile Data dan dan matikan fungsi tersebut bagi mengelakkan proses pengemaskinian Library menggunakan rangkaian data Internet.

Carian lokasi atau GPS secara berterusan juga boleh menjadi punca kepada penggunaan bateri yang tinggi, jadi anda perlu mengakses Settings → Privacy → Location Services dan tutup atau setkan pada menu While Using the App sahaja bagi setiap aplikasi yang tersenarai. Ini bagi mengelakkan carian GPS secara berterusan apabila menu Always digunakan.

Jika anda tidak menggunakan aplikasi Music dan juga Books & Audiobooks, anda digalakkan untuk menutup fungsi Automatic Downloads bagi mengelakkannya daripada sentiasa dikemaskinikan. Untuk itu, anda boleh mengakses menu Settings → iTunes & App Store dan matikan fungsi tersebut. Ini secara tidak langsung mampu menjimatkan data Internet anda.

Di dalam tetapan yang sama seperti Tip 7, tatal skrin ke bawah dan klik pada menu Analytics dan tutup semua fungsi yang ada bagi mengelakkan penggunaan data dan juga muat naik data tentang corak penggunaan anda ke pangkalan data Apple dan juga pembangun aplikasi tanpa anda sedari. Fungsi ini sebenarnya diaktifkan secara lalai bagi membolehkan pihak Apple memperbaiki perkhidmatan atau aplikasi mereka berdasarkan kepada data penggunaan setiap pemilik iOS.

Berdasarkan kepada pengamatan kami, tidak ramai di antara pengguna peranti iOS di negara ini yang aktif menggunakan pembantu digital eksklusif dari Apple iaitu Siri. Jadi bagi memastikan penggunaan bateri pada perkhidmatan yang tidak diperlukan, anda disaran untuk mematikan fungsi Siri dari diaktifkan tanpa disengajakan. Untuk itu, anda perlu mengakses menu Settings → Siri & Search dan matikan fungsi Listen for “Hey Siri” kerana fungsi ini akan menyebabkan peranti anda akan sentiasa mengaktifkan proses mengesan input suara tanpa disedari. Selain itu, anda juga perlu mematikan terus Siri dengan menutup fungsi Press Home for Siri.

Satu lagi fungsi yang perlu dimatikan adalah Raise to Wake yang mana ia akan sentiasa mengaktifkan paparan skrin setiap kali peranti iOS anda diangkat daripada keadaan statik. Tidak dinafikan lagi bahawa fungsi ini sememangnya agak baik kerana anda boleh memantau sebarang notifikasi yang diterima ataupun melihat masa pada skrin dengan lebih mudah. Tetapi ia sebenarnya turut menjadi penyumbang kepada pembaziran penggunaan tenaga bateri kerana fungsi ini adalah sangat sensitif kepada gerakan. Jadi untuk menutupnya, anda perlu mengakses menu Settings → Display & Brightness → matikan fungsi Raise to Wake. Sebenarnya fungsi ini turut tersedia pada peranti iOS 10.


Samsung Galaxy S8 Dan S8+ Versi Microsoft

Sistem operasi Windows 10 Mobile ketinggalan jauh di belakang Android dan juga iOS, namun masih ada beberapa kelompok pengguna masih menggunakan sistem operasi ini kerana aplikasi dan fungsi produktiviti. Namun secara perlahan Microsoft menukar strategi mereka dengan meletakkan fokus kepada aplikasi mobil.

Lebih istimewa untuk Galaxy S8 dan S8+ kerana Microsoft akan mengeluarkan versi mereka sendiri yang akan disiap pasang aplikasi Cortana, OneDrive, Outlook, Skype dan MSN News yang akan dijual melalui laman Microsoft.

Samsung Galaxy S8 Microsoft Edition dijual pada harga USD749.99 (kira-kira RM3,319) dan Galaxy S8 Plus USD849.99 (kira-kira RM3761).


OPPO Reno Ace Rasmi – Sokong 65W SuperVOOC Fast Charging + Paparan 90Hz

OPPO kini muncul dengan satu lagi model baharu – OPPO Reno Ace. Kedua-duanya membawakan penambah baikan yang menarik dan tersendiri. Di samping itu, gabungan konfigirasi prestasi tinggi pada peranti ini juga pastinya memberi pengalaman luar biasa buat pengguna.

OPPO Reno Ace membawakan paparan bersaiz 6.5″ AMOLED FHD+ dengan paparan skrin 90Hz dan rekaan bertakuk kecil. Dalaman peranti dikuasakan oleh cip pemproses Snapdragon 855+ yang dibantu memori sehingga 12GB RAM dan storan 256GB (berasaskan UFS 3.0). Untuk kamera, peranti dibina dengan persediaan empat kamera utama iaitu 48MP + 13MP + 8MP + 2MP dan diiringi kamera swafoto sebesar 16MP. Kamera utama diselitkan dengan sokongan 5X hibrid zoom dan ultra wide angle.

Melengkapi peranti, bateri berkapasiti 4,000mAh dengan sokongan pengecasan pantas 65W selain turut menyokong pengecasan USB-PD 18W. Sistem operasi yang digunakan adalah Android 10 dengan antaramuka ColorOS 6.1. OPPO Reno Ace ditawarkan di pasaran China pada harga bermula RMB2,999 (kira-kira RM 1,764).


Reviu Eksklusif: Huawei Nova Plus, Siri Baharu Diperkenalkan

Jenama Huawei yang kini menerima sambutan yang sangat positif di pasaran telah mendorong pengeluar smartphone terbesar dari China ini untuk memperluaskan lagi portfolio smartphone keluarannya. Sebagaimana yang kita ketahui, siri ‘P’ merupakan barisan model yang menampilkan smartphone yang boleh dikategorikan dalam kelas high-end. Manakala siri ‘Mate’ pula sememangnya terkenal sebagai smartphone keluaran Huawei yang mempertaruhkan smartphone dengan paparan skrin lebih daripada 5.5 inci.

Kini yang terbaru, Huawei telah memperkenalkan siri terbarunya iaitu ‘Nova’ yang telah dikhususkan untuk smartphone kelas pertengahan keluaran mereka. Apa yang pasti, pengenalan siri terbaru ini sudah tentunya mampu menarik perhatian pengguna kerana ia mempertaruhkan kombinasi yang sangat menarik antara spesifikasi dan juga rekaannya. Ulasan kali ini kita akan melihat apakah yang Huawei tawarkan pada model Nova Plus.

OS & UI
• Android 6.0 Marshmallow
• EMUI 4.1

SLOT KAD SIM
• Dual SIM Dual Standby
• Slot SIM 1: nanoSIM
• Slot SIM 2: nanoSIM / microSD

PEMPROSES
• Qualcomm MSM8953 Snapdragon 625
• CPU: Octa Core ARM Cortex A53 2.0GHz
• GPU: Adreno 506 @ 650 MHz
• Teknologi Proses: 14nm LPP

DIMENSI
• Saiz: 151.8 x 75.7 x 7.3mm
• Berat: 160g

PAPARAN
• 5.5 inci IPS LCD
• 1080 x 1920 piksel / 401ppi

MEMORI
• ROM (eMMC 5.1): 32GB
• RAM (LPDDR3): 3GB
• microSD: sehingga 128GB

KAMERA UTAMA
• Resolusi: 16 Megapiksel
• Sensor Imej: Sony IMX298 Exmor RS
• Saiz Piksel: 12 μm
• Aperture: f/2.0
• Teknologi Penstabilan Imej: Optical Image Stabilization (OIS)
• Flash: Dual Real Tone LED Flash
• Fokus: Phase Detection Auto Focus (PDAF)

KAMERA DEPAN
• Resolusi: 8 Megapiksel
• Aperture: f/2.0

SAMBUNGAN
• WiFi: 802.11 b/g/n
• Bluetooth: v4.1
• Port USB: USB Type-C
• USB OTG: √

SENSOR
• Hall Sensor, Fingerprint Sensor, Proximity Sensor, Ambient Light Sensor, Digital Compass, Gravity Sensor

** Adapter pengecas 5V2A tiga pin akan diterima apabila anda membeli
Huawei Nova Plus set original.

Tidak ada apa-apa yang luar biasa mahupun kekurangan pada reka bentuk Huawei Nova Plus. Ia dilengkapi casis aluminium dan kemasan standard, secara amnya ia terasa solid apabila di dalam tangan dan selesa dipegang.

Rata-rata peranti ketika ini menggunakan paparan skrin yang baik, Nova Plus juga tidak terkecuali dengan dilengkapi skrin 5.5 inci Full HD (1920 x 1080 piksel). Warna paparan menonjol, butiran imej tajam dan mudah untuk dilihat dari semua sudut. Lampu status LED Notifikasi terletak bersebelahan dengan lubang earpiece, manakala di sebelah kanannya terletak sensor Ambient Light dan juga lensa depan beresolusi 8 Megapiksel.

Kedudukan pengimbas cap jari ditempatkan pada bahagian panel belakang kerangka, bahagian atas sensor pengimbas cap jari pula boleh ditemui lensa utama beresolusi 16 Megapiksel dengan sokongan teknologi penstabilan imej OIS dan juga Dual Real Tone LED Flash.

Dengan rekaan unibodi yang diperbuat daripada logam sepenuhnya, anda boleh mengakses slot kad dengan menggunakan pin khas yang disediakan di dalam pakej pembelian. Kedua-dua slot ini menyokong kad SIM jenis nano, tetapi salah satu daripada slot kad nanoSIM itu boleh digunakan untuk menyokong kad microSD.

Bahagian sisi kanan kerangka boleh ditemui dua buah butang kawalan fizikal yang diperbuat daripada logam iaitu butang melaras volume dan juga butang kuasa. Bagi memudahkan pengguna untuk membezakan antara kedua-dua butang ini, permukaan butang kuasa telah menerima sentuhan yang sedikit berbeza berbanding permukaan rata pada butang melaras volume.

Sama seperti siri P9 dan Mate 9, Nova Plus juga menampilkan sokongan port USB Type-C untuk sambungan tujuan mengecas ataupun pemindahan data. Lubang speaker hanya sebelah kanan sahaja yang berfungsi, sementara sebelah kiri hanya menempatkan mikrofon.

Huawei Nova Plus dilengkapi pemproses Snapdragon 625, cip ini bukanlah yang terbaik di pasaran, namun ia masih mampu memberikan kuasa proses yang baik. Sepanjang menggunakan peranti ini, kami mendapati tiada sebarang kerencatan pada prestasi aplikasi mahupun crash. Jika dibandingkan dengan peranti flagship, permainan dan aplikasi pada Nova Plus dilancarkan lambat sedikit, namun grafik di dalam aplikasi permainan lancar dan sangat memuaskan.

Ujian benchmark merupakan cara terbaik untuk kita membandingkan prestasi kuasa pemproses di antara peranti. Berdasarkan ujian benchmark yang dilakukan pada Nova Plus, kuasa pemproses peranti ini jauh berbeza dengan peranti flagship masa kini. Di dalam ranking AnTuTu, Nova Plus berada betul-betul di luar 50 telefon pintar yang terbaik dari segi pemproses. Namun anda tidak perlu risau kerana sepanjang menggunakan peranti ini, kami tidak menghadapai sebarang masalah berkaitan tugasan pemproses, cip Snapdragon 625 mampu melakukan kerja dengan lancar.

Huawei P9, P9 Plus, Mate 9, Mate 9 Pro dan Mate 9 Porsche Design merupakan barisan terbaik peranti Huawei yang ada di pasaran ketika ini. Model-model tersebut dilengkapi sistem kamera dwi lensa yang dibangunkan bersama Leica. Ramai yang sudah pun mengakui kehebatan kamera pada model-model tersebut, tetapi bagaimana pula dengan kamera peranti Huawei kelas pertengahan, Huawei Nova Plus? Mari kita lihat.

Huawei Nova Plus mempunyai kamera 16 megapiksel dengan lensa ber-aperture f/2.0 dan disokong penstabilan imej optik (OIS). Spesifikasi tersebut pastinya kriteria yang dicari bagi mereka yang mementingkan kualiti kamera pada telefon pintar. Harapan kami juga tinggi memandangkan siri model P9 dan Mate 9 memang cukup hebat dari segi kamera.

Walau bagaimanapun, setelah menggunakan secara intensif kamera pada Nova Plus, kami boleh konklusikan bahawa kamera Nova Plus tidak mencapai kehebatan siri P9 dan Mate 9, namun masih berkemampuan menangkap gambar dengan baik.

Pertama sekali, oleh kerana Huawei tidak bekerjasama dengan Leica untuk Nova Plus, perisian dan antaramuka kamera model ini sedikit berbeza. Tetapan dan fungsi pada Nova Plus adalah kurang berbanding model yang dilengkapi kamera dwi-lensa Leica. Namun, Nova Plus masih dilengkapi mod Prosessional (manual), Light Painting, Time Lapse, Beauty dan lain-lain.

Di dalam mod automatik, gambar dapat ditangkap dengan mudah dan proses pemfokusan juga pantas. Nova Plus juga hadir dengan fungsi Object Tracking di mana ia boleh mengunci fokus subjek bergerak dan memastikan anda mengekalkan fokus kepada objek tersebut. Walaupun fungsi ini berjalan dengan baik, kadang kala kamera akan hilang fokus jika objek bergerak terlalu laju atau keadaan sekitar kurang pencahayaan.

Kualiti gambar dari sensor 16 megapiksel ini juga amat baik, dan tidak keterlaluan jika dikategorikan sebagai kamera terbaik bagi telefon pintar kelas pertengahan. Di dalam unit kamera ini telah terbina penstabilan imej optik (OIS) untuk memastikan gambar yang anda ambil kurang kabur dan bagi mendapatkan rakaman video yang lebih stabil dan baik.

Mari kita lihat prestasi kamera ini dengan cubaan dalam pelbagai situasi dan mod bagi memahami dengan lebih mendalam lagi kebolehan dan kemampuan kamera ini.

Seperti yang dijangkakan pada kamera model Huawei, tona warna (gambar 1) yang menonjol memberikan gambar ini lebih mood dan meningkatkan kualiti gambar. Pada gambar 2 pula, kita dapat melihat kontra warna gelap dan terang yang baik.

Gambar ini diambil bagi melihat butiran imej yang ditangkap ketika subjek berada di bawah cahaya tiruan seperti lampu. Kualiti gambar pada gambar 4 amat baik kerana subjek tidak mempunyai banyak butiran, namun kualiti berkurangan apabila anda menangkap gambar subjek yang mempunyai banyak butiran. Pada gambar 3, hanya butiran pada bahagian kepala kucing sahaja nampak sangat baik dan butiran mula berkurangan pada bahagian lain.

Sekarang kita lihat pula perbandingan di antara gambar yang diambil di dalam keadaan yang terang (kawasan luar dengan cahaya matahari) dengan keadaan di mana cahaya adalah sangat minimal. Di dalam keadaan terang, butiran dan warna subjek nampak jelas dan menonjol. Manakala kualiti gambar akan berkurangan di dalam keadaan gelap, kita dapat lihat teks di atas gajet muzik di dalam gambar 6 agak kabur dan kurang butirannya.

Kamera hadapan pula memberikan kualiti imej standard yang ada pada peranti masa kini. Bagi mendapatkan kualiti terbaik anda perlu memilih kawasan yang mempunyai pencahayaan yang secukupnya.

Huawei meneruskan rekod baik mereka dengan menghasilkan peranti dengan kualiti perkakasan yang baik. Rekaan yang menarik dan kelihatan premium terutamanya bagi smartphone yang dikategorikan dalam kelas pertengahan.

Dari segi perisian, penggunaan pemproses Qualcomm Snapdragon 625 bagi menggantikan pemproses HiSilicon Kirin 650 merupakan satu langkah yang bijak kerana ia menjanjikan prestasi yang lebih baik secara keseluruhannya. Tambahan lagi, sokongan teknologi penstabilan imej OIS kini tidak lagi terhad pada model flagship keluaran Huawei sahaja kerana siri Nova yang dikategorikan dalam kelas pertengahan juga turut didatangkan dengan teknologi tersebut.

Tetapi tidak menyokong teknologi pengecasan pantas sebagaimana peranti kelas pertengahan yang lain di pasaran, agak mengecewakan peminat Huawei kerana anda perlu mengambil masa yang agak lama untuk dicas penuh. Sokongan antaramuka EMUI 4.1 yang berasaskan Android 6.0 Marshmallow sememangnya tidak begitu digemari oleh kebanyakan pengguna tegar platform Android.

Pendek kata, jika anda mencari sebuah peranti kelas pertengahan yang mempunyai kualiti binaan premium, Huawei Nova Plus masih boleh disarankan kepada anda semua.


Geneva Touring Dan Acustica – Speaker Retro Pada Harga Bermula RM599

Lanjutan daripada pengenalan speaker Ultimate Ears Wonderboom dan JBL audio oleh Hot Gadgets Distribution Sdn Bhd semalam, syarikat tersebut juga mengambil kesempatan memperkenalkan satu lagi jenama speaker yang berasal dari Switzerland iaitu Geneva kepada para pengguna di Malaysia.

Konsep yang dibawakan Geneva hari ini lain daripada yang lain kerana ia menawarkan sebuah speaker hi-fi yang berbentuk ala-ala retro. Speaker dengan rekaan klasik ini dalam masa yang sama mampu memberikan kualiti suara yang tinggi kepada pengguna malah ia turut dilengkapi dengan teknologi perkakasan yang terkini.

Bagi pengguna yang inginkan sebuah speaker Geneva bersaiz kecil dan kompak, boleh dapatkan Geneva Touring/xS pada harga RM599 atau Touring/S yang berharga RM749.

Sementara pengguna yang berminat untuk mendapatkan ‘kotak suara’ yang lebih besar, mereka boleh mendapatkan Touring/M dengan harga RM1,099 atau terus memilih Touring/L yang bernilai RM1,499. Selain daripada itu, Geneva Acustica juga ditawarkan dengan harga RM1,099 sebuah.

Anda boleh layari laman rasmi Hot Gadgets untuk mendapatkan maklumat lanjut mengenai produk serta lokasi penjualan.


Data Saving Mode ditambah Pada Aplikasi Twitter

Twitter telah melakukan satu update terkini bagi limit penggunaan data bagi aplikasi iOS dan Android. Update terbaharu ini telah menambah satu lagi fungsi pada tetapan aplikasi berkenaan yang mana ia akan menghalang sebarang Autoplaying bagi video dan memaparkan imej pada kualiti yang lebih rendah.

Pengguna masih boleh mengawal bagaimana video dan imej dimainkan bergantung kepada sambungan yang digunakan.

Fungsi terbaharu ini nyata memudahkan proses dan dapat membantu pengguna mengurangkan penggunaan data dengan hanya sekali tekan sahaja.

Justeru, Twitter telah menghasilkan versi data rendah bagi aplikasinya, iaitu Twitter Lite (Android) yang direka untuk rangkaian 2G dan 3G. namun begitu, ia hanya boleh didapati di 45 buah negara yang mempunyai akses mobile internet yang rendah.

Hal ini nyata mampu membantu pengguna khususnya yang tinggal di kawasan pendalaman yang mempunyai liputan internet yang lemah.


The MotherBox, Pengecasan Tanpa Wayar Pertama Di Dunia

Bila sebut mengenai teknologi pengecasan tanpa wayar, ia sepatutnya tidak memerlukan wayar apabila mengecas smartphone, tetapi sebaliknya bukan? Lebih menyulitkan, apabila sedang mengecas anda tidak boleh menggunakan smartphone tersebut.

Terbaru, indiegogo.com telah membangunkan sebuah projek teknologi pengecasan iaitu The Motherbox yang dibangunkan oleh Arrow Electronic. Ia merupakan pengecasan tanpa wayar pertama di dunia kerana tidak menggunakan wayar untuk disambungkan ke peranti.

Cara mengecas peranti juga mudah, di mana hanya perlu menggunakan casing yang ada, kemudian on The Motherbox. Anda masih boleh mengecas smartphone selagi berada di dalam kawasan The Motherbox.

Selain boleh berfungsi sebagai powerbank berkapasiti 7000mAh tanpa wayar, ia turut menyokong peranti yang dioperasikan oleh Android dan iOS. Peranti pengecasan tanpa wayar ini dijual pada harga USD 79 (kira-kira RM 347).


Reviu Eksklusif: Kehebatan Peranti gaming ASUS ROG Phone 5 – Pasti Buat Game Play Korang Makin Mantap!!

Kehadiran ASUS ROG Phone 5 pasti buat orang tidak senang duduk bagi menantikan keupayaan, pretasi dan keunggulannya. Namun sejauh manakah kehebatan peranti ini?? Korang mesti nak tahu kan?? Jom baca reviu ini!!

Jika korang dapat lihat, peningkatan yang jelas dan nyata adalah saiz ROG Phone 5 ini tampak lebih besar berbanding model terdahulu. Lebih menarik, bezel yang dihadirkan adalah sangat nipis yang memberikan tontonan yang lebih luas.

Jika dilihat pada panel belakang pula, ia dihadirkan dengan lampu RGB yang sangat cool. Rekaan panel belakang ini tampak lebih anggun dengan warna putih yang memberikan nafas baru pada peranti gaming.

Menariknya juga, ia juga dihadirkan dengan audio jack di bawah peranti ini. Di bahagian sisi juga dihadirkan dengan port USB untuk menyambung aksesori. Jom lihat rekaan peranti ini secara keseluruhan!!

Jika kita lihat dari aspek skrin pula, ia masih berada dalam kategori perform giler tau!!!! Hadir dengan skrin bersaiz 6.78″ dan tampil dengan FHD AMOLED dengan kadar segar semula 144Hz pasti membuatkan paparan lebih kemas dan lancar!!

Menariknya, warna yang terhasil sangat baik dan jitu serta input yang lebih pantas. Ditambah dengan keupayaan responsif yang lebih laju iaitu 24.3ms pasti tiada sebarang lag khususnya ketika bemain game!!

Skrinnya juga tahan kerana ia hadir dengan Gorilla Glass Victus. Dah laa perform, kemudian tahan lasak pula tu!!!!

Seperti yang kita tahu, antara kelebihan peranti gaming adalah dari aspek audionya. Begitu juga dengan ROG Phone 5 ini apabila ia tampil dengan keupayaan stereo yang lantang dan jelas.

Dinamik audio juga sangat baik dengan bass yang terhasil sangat dalam yang mencetuskan keterujaan ketika bermain. Jadi nak bermain PUBG atau permainan yang seangkatan dengannya juga tiada masalah kerana ia nyata dapat membantu permainan anda!!

Seperti yang diketahui, peranti ini hadir dengan pemproses dalaman Snapdragon 888 dan dipadankan dengan RAM sebesar 16GB yang memberikan prestasi tinggi. Seperti di dakwa, ia dikhabarkan mampu menghasilkan prestasi yang sangat baik dalam setiap kondisi permainan.

Jadi, kami menguji keupayaan peranti ini menerusi Geekbench yang mana ia memperlihatkan keputusan yang sangat baik!!! Berikut adalah keputusannya:

Ketika bermain game juga, memperlihatkan ia dapat menyediakan tontonan dan kawalan terbaik!!! Sungguhpun bermain PUBG Mobile pada 60FPS, tiada masalah kerana ia sangat stabil!!

Seperti yang diketahui, peranti ini hadir dengan 2 bateri yang memberikan kesan secara lansung dari aspek aliran udara. ROG Phone 5 ini tampaknya hadir dengan mekanisme yang lebih baik khususnya dari serakan haba di dalam peranti ini.

Udara panas yang berada di dalam telefon ini ketika menggunakannya dapat dikeluarkan dengan lebih efisien. Jadi, kami uji telefon ini dengan bermain game pada tempoh yang lama, namun, ia masih berada pada keadaan yang baik dan lancar tanpa ada sebarang gangguan.

Satu aspek yang menarik minat min bagi peranti ini adalah Armoury Crate yang mana ia bertujuan mengawal keupayaan peranti ini. Hadir dengan X Mode yang dapat meningkat prestasi dalaman tidak kira dari aspek CPU mahupun GPU atau skrin.

Ia juga boleh melakukan beberapa tetapan seperti pencahayaan RGB Light yang sangat unik!!!

Secara keseluruhannya, ROG Phone 5 ini memperlihakan prestasi yang sangat baik khususnya dari aspek permainan game. Kepuayaan tontonan dan kawalan yang sangat smooth ditambah dengan audio yang memukau, pastinya membuatkan anda teruja ketika bermain permainan ini.!!


Samsung Unpacked 2016: Samsung Galaxy Note7 Bersedia Mengambil Takhta Raja Smartphone Dari Samsung Galaxy S7 Edge

Samsung merevolusikan pasaran smartphone suatu ketika dahulu apabila mereka memperkenalkan model bersiri Galaxy Note. Tahun ini Samsung memilih untuk menamakan model terbaru mereka sebagai Galaxy Note7 agar ia lebih selari dengan penamaan peranti Galaxy S7. Melihatkan spesifikasi, ciri dan fungsi yang ditawarkan pada Galaxy Note7, ternyata Samsung amat bijak dengan menawarkan semua fungsi terbaik yang ada pada Samsung Galaxy S7 dan menjalinkannya dengan ciri unik siri Galaxy Note seperti fungsi pen stylus.

Mari lihat beberapa informasi penting tentang Samsung Galaxy Note7.

PaparanPaparan Super AMOLED sememangnya sudah sinonim dengan peranti Samsung, dan Galaxy Note7 tidak terkecuali. Peranti ini dilengkapi paparan 5.7 inci yang berkualiti tinggi dengan resolusi Quad HD, sekali gus akan memberikan anda paparan imej yang berdefinisi tinggi, tajam dan vibrant.

Lengkungan Simetri  Reka bentuk melengkung yang lebih minimal berbanding Sasmung Galaxy S7 Edge menawarkan permukaan skrin yang lebih selesa dan luas untuk anda menggunakan pen stylus. Panel belakang juga mengekalkan ciri lengkungan bagi membolehkan anda memegang peranti dengan lebih selesa.

Ketahanan Air IP68  Salah satu fungsi yang juga masih dikekalkan Samsung, membolehkan Galaxy Note7 digunakan ketika hujan dan juga semasa melakukan aktiviti air. Bukan sahaja peranti itu sendiri berkelas IP68 malah pen stylus juga dikelaskan sebagai tahan air, anda boleh menggunakan Galaxy Note7 dan stylusnya ketika berada di dalam air, menarik kan!

Kamera Samsung Galaxy Note7 masih menggunakan unit kamera yang sama digunakan untuk siri model Galaxy S7. Walaupun tiada sebarang perubahan atau tambah baik dilakukan pada model terbaru, teknologi kamera tersebut masih lagi terbaik di kalangan smartphone yang ada pada ketika ini.

Keselamatan data dan peranti nampaknya sangat dititik beratkan Samsung pada model ini, bukan sahaja ia dilengkapi pengesan cap jari dan sistem Secure Folder, malah Galaxy Note7 juga dilengkapi pengimbas mata yang akan membuka peranti secara automatik apabila mata anda bertentangan dengan kamera hadapan.

Samsung Galaxy Note7 akan dijual di pasaran Malaysia bermula 19 Ogos 2016 pada harga RM 3,199, hadir dalam variasi Gold Platinum, Silver Titanium dan Black Onyx.

Untuk menjadi orang pertama yang memiliki peranti ini, anda boleh melakukan pra-tempah bermula 8 Ogos sehingga 10 Ogos di mana terdapat 4,000 unit dibuka untuk tempahan atas talian.


BlackBerry KEYone Akan Dijual Pada Harga RM2,688 Bermula Esok 20 Jun

Berita baik! Brightstar akan membawa masuk telefon pintar BlackBerry KEYone ke pasaran Malaysia bermula 20 Jun ini. Syarikat ini masih lagi mengeluarkan peranti dengan identiti yang lama iaitu hadir dengan papan kekunci bersama skrin sentuh bersaiz 4.5 inci Corning Gorilla Glass 4, beresolusi 1620 x 1080 dan sistem operasi Andorid 7.1 Nougat.

Bahagian dalamannya pula, didatangkan dengan cip kuasa Qualcomm Snapdragon 625, cip grafik Adreno 506 serta memori RAM 3GB dan ruangan storan 32GB. Ia juga menyokong sambungan 4G LTE dan dibekalkan bateri berkapasiti 3,505mAh dengan teknologi Quick Charge 3.0.

BlackBerry KEYone menggunakan kamera belakang 12 Megapiksel PDAF sensor jenis Sony IMX378, manakala kamera depan pula 8 Megapiksel dengan lensa sudut lebar 84 darjah.

Anda boleh mendapatkan BlackBerry KEYone di pengedar sah Brightstar bermula 20 Jun ini pada harga RM2,688 (termasuk GST).


Samsung Galaxy S21 Ultra 5G Dianugerahkan Telefon Pintar Terbaik Di Mobile World Congress 2021!!

Pada majlis anugerah pada Mobile World Congress 2021, Samsung Galaxy S21 Ultra 5G dinobatkan sebagai ‘Best Telefon pintar ’tahun lalu. Telefon pintar, yang dilengkapi sistem kamera kelas profesional dan Paparan Cerdas yang terang adalah pilihan tepat bagi pengguna yang ingin mengambil gambar terperinci yang cantik.

Ia juga merupakan peranti pertama S Series yang menyokong S Pen, untuk produktiviti canggih dari kuasa pengguna. Dengan semua ciri ini dimasukkan ke dalam reka bentuk potongan kontur yang ramping, Samsung Galaxy S21 Ultra 5G mewakili kejuruteraan Samsung yang terbaik.

Juga disenarai pendek dalam kategori ini adalah Samsung Galaxy S20 FE, yang membawa ciri kegemaran peminatGalaxy S20 utama untuk lebih ramai pengguna, termasuk kamera berkuasa AI yang luar biasa dan paparan Infinity-O 120Hz yang indah.

Bagi mendapatkan maklumat lanjut, layari  Samsung Malaysia Newsroom, Samsung Malaysia’s Website orSamsung Mobile Press.


Waze Memperkenalkan Ciri Harga Tol Untuk Perjalanan Sehala

Bukannya semua orang tahu kadar bayaran tol di Malaysia, jika pengguna jalan raya dapat tahu setiap kadar bayaran tol kan lebih mudah untuk membuat keputusan.

Waze hari ini telah melancarkan ciri Harga Tol, yang mana ia membolehkan pengguna mencari dan membandingkan harga tol ketika mereka memandu di sepanjang jalan bertol. Kelebihan pada ciri baharu ini adalah ia mampu membantu para pemandu membuat keputusan perancangan yang lebih baik dengan memaparkan harga sebelum tiba di tol, membolehkan mereka membanding harga bagi pelbagai rangkaian perjalanan dan juga ETA agar mereka dapat membuat pilihan yang paling sesuai.

Harga Tol boleh digunakan pada lorong HOV (kenderaan berpenumpang tinggi), tersedia secara automatik dan pengguna akan melihat tanda Tol dalam perjalanan jika ia melibatkan jalan bertol. Para pemandu yang mempunyai pas tol juga boleh membuat pilihan ini di dalam aplikasi Waze, yang akan sedia diambilkira ketika data perjalanan sedang dijana.


Jom Tukar Telefon Lama Anda Kepada iPhone 12 Baharu!!!

Menjangkakan pelancaran iPhone 12 pada bulan November di Malaysia, ramai peminat Apple sudah merancang anggaran perbelanjaan mereka dan mula berjimat untuk mendapatkan edisi terbaru yang didatangkan dengan pelbagai peningkatan berbanding iPhone 11.

Bagi mereka yang mempunyai anggaran perbelanjaan yang rendah, atau ingin berjimat dengan bijak, kedai penjual semula barangan Apple dan syarikat telekomunikasi (telko) sedang bekerjasama dengan CompAsia untuk menawarkan pilihan belian telefon terbaik di seluruh negara. Jika anda tidak ingin ke berkunjung ke kedai pada masa ini, tiada masalah. Anda hanya perlu memuat turun aplikasi InstaCash di telefon anda – sebuah platfom penjualan segera mudah alih yang dibangunkan oleh CompAsia, turut menawarkan anda faedah yang sama.

CompAsia kini menjalankan promosi khas sehingga 30 November 2020 yang akan memberikan jaminan pembelian balik sehingga 50% bagi semua jenis iPhone 11 untuk ditukarkan kepada iPhone 12 yang baharu, atau penukaran kepada wang tunai! Dan jika anda memilih untuk membuat penukaran secara atas talian di InstaCash, anda akan menerima RM50 tambahan di atas jaminan 50% dari salah satu penjual semula Apple terkemuka di Malaysia (promosi tambahan RM50 ini hanya sah dari 30 Oktober sehingga 13 November 2020 melalui pertukaran atas talian).

Sekiranya anda tidak memiliki rangkaian siri iPhone 11, jangan bimbang kerana semua rakan niaga CompAsia dan InstaCash menerima semua jenis telefon dalam apa jua keadaan sekalipun. Walaupun ianya tidak berfungsi atau rosak, anda tetap mendapat jaminan harga belian terbaik untuk telefon lama anda.

Untuk maklumat lanjut mengenai InstaCash atau rakan niaga CompAsia, sila layari https://www.instacash.compasia.com/app-1 atau tontoni video panduan langkah demi langkah di https://youtu.be/6XQ0VLQXwvI. Selain itu, anda juga boleh menghubungi talian hotline +603-7931 3417 diantara jam 9.00 pagi hingga 6.00 petang pada hari minggu untuk bantuan selanjutnya.


Samsung Perkenal Cip Pemproses Exynos 980 – Hadir Dengan Modem 5G Terbina & Sokongan Sensor Kamera Sehingga 108MP!

Jenama peranti pintar terkemuka dunia, Samsung telah memperkenalkan cip pemproses terbaharunya yang dikenali sebagai Samsung Exynos 980.

Menariknya, Exnos 980 ini tampil dengan sokongan modem 5G yang terbina yang mana ia memudahkan rangkaian 5G kerana tidak memerlukan modem berasingan.

Cip pemproses ini dihadirkan dengan binaan berasaskan 8nm dan mengabungkan teras Cortex-A55 dan Cotrex-A77. Melengkapinya adalah GPU Mali – G76.

Kelebihan peranti ini tidak terhenti di situ apabila ia turut menerima sokongan HDR10+ serta menyokong sensor kamera sehingga 108MP dan mampu decode sesuatu video beresolusi 4K UHD pada kadar 120FPS.

Ia bakal menjengah pasaran tidak lama lagi. Jadi sama-sama kita nantikan kehadiran peranti ini!


Mengumumkan INKR: Duania Komik Antarabangsa yang Mengasyikkan

SINGAPURA, 15 Oktober 2020 /PRNewswire/ — Aplikasi pembacaan dan penerbitan komik baharu INKR Global yang mengasyikkan, INKR Comics, dilancarkan hari ini. Platform baharu yang revolusioner ini menampilkan teknologi terjemahan yang disokong AI, cadangan kandungan yang disesuaikan, pengalaman membaca yang lancar, dan pengiklanan, langganan, sokongan bayar per bab bersepadu, semuanya bergabung untuk mewujudkan satu saluran global yang belum pernah dilakukan sebelum ini untuk penerbit.

Untuk melihat Siaran Berita Multimedia, sila klik: https://www.prnasia.com/mnr/INKR_202010.shtml

“Dari rasa cinta kami terhadap komik, terbitnya dorongan untuk membina platform yang dapat meninggalkan kesan positif berskala besar,” kata Ken Luong, Ketua Pegawai Eksekutif INKR. “Dengan semua pembelajaran dan pengalaman dalam membina produk yang telah kami kumpulkan selama bertahun-tahun, kami menyedari bahawa kami berada dalam kedudukan yang unik untuk membawa semua jenis komik kepada pembaca di seluruh dunia secara berkesan.”

INKR menawarkan kepada pembaca akses universal ke komik dari seluruh dunia, termasuk manga Jepun dari Kodansha dan Tokyopop, webtoon Korea dari Mr. Blue dan Toons Family, manhua China dari Weibo dan FanFan, dan komik Amerika dari penerbit seperti Image, katalog pelbagai karya tanpa tandingan yang tersedia untuk dibaca pada satu aplikasi.

INKR juga menawarkan perisian setempat berbantu AI, INKR Localize, yang membolehkan komik diterjemahkan dan disiarkan oleh penulis/pelukis sah mereka dalam masa rakaman. INKR Localize secara efektif akan menamatkan masalah amalan terjemahan imbasan yang tidak dibayar dan tidak sah.

Bersama Localize, INKR for Publishers menjadi pintu masuk setiap penulis/pelukis ke sebaran global untuk katalog komik mereka. INKR for Publishers membolehkan pengewangan dan promosi kandungan dalam aplikasi yang fleksibel. Untuk butiran lanjut, sila layari https://inkr.com/publishers.

Aplikasi ini kini tersedia di iOS dan Android.

INKR Global adalah sebuah syarikat teknologi yang berpusatkan manusia dan dipacu reka bentuk yang bertujuan menjadikan komik boleh diakses secara universal. INKR membantu penerbit dan penulis/pelukis komik menjangkau pembaca di seluruh dunia dengan menyediakan kandungan hebat untuk pengguna, di mana sahaja mereka berada.

Berpusat di Singapura dengan pasukan yang bekerja di Vietnam, INKR diwujudkan oleh pembaca komik dan manga yang bersemangat. Mereka yakin media bukan sekadar berpotensi sebagai medium untuk bercerita tetapi juga sebagai alat pendidikan dan komunikasi. Aplikasi lain yang dihasilkan oleh pasukan ini termasuk Fuzel Collage, Woodpost, Wikly dan KeepShot.

Untuk mengetahui lebih lanjut tentang INKR, sila layari https://inkr.com.

Encik Hieu TranPengasas Bersama & Ketua Perniagaan+84-902-509-898hieu@inkr.com

Foto – https://photos.prnasia.com/prnh/20200924/2926451-1-a?lang=0Foto – https://photos.prnasia.com/prnh/20200924/2926451-1-b?lang=0Foto – https://photos.prnasia.com/prnh/20200924/2926451-1-c?lang=0Foto – https://photos.prnasia.com/prnh/20200924/2926451-1-d?lang=0Foto – https://photos.prnasia.com/prnh/20200924/2926451-1-e?lang=0

Keywords: Books Computer/Electronics Entertainment Mobile Entertainment Publishing/Information Service Retail Telecommunications New products/services


Google I/O – Emoji Direka Semula Dalam Android O

Salah satu ciri yang menjadi tarikan kepada Android O terbaru ini ialah emoji yang dilihat telah direka semula. Android sentiasa mengubah bentuk emoji ini sejak pengenalan Android 4.4 Kitkat kerana mereka sedar bahawa pengguna akan berasa bosan jika ia masih tidak diubah walaupun kemas kini perisian dibuat.

Kali, ini bentuk gumdrop ditukar kepada bentuk bulat dengan ekspresi muka sejajar dengan apa yang Apple lakukan pada set emoji di platfom iOS. Perubahan rekabentuk pada set Emoji 5.0 ini mempunyai tekstur dengan kesan bayang-bayang yang memberikan pandangan tiga dimensi berbanding set emoji yang terdapat pada Apple dimana dilihat lebih rata.

Android O hanya ditawarkan dalam versi Beta sahaja, untuk versi rasmi ia tidak lama lagi akan bertemu pengguna seluruh dunia.


Reviu Eksklusif: Jalan-Jalan Bersama vivo V9 Di Putrajaya!

Pada sabtu yang lepas, kami telah berpeluang untuk mencuba sendiri vivo V9 yang mana semua sedia maklum, telefon pintar ini telah dibekalkan dengan penggambaran dwi-kamera beresolusi 16 MP + 5 MP yang mampu menghasilkan gambar bokeh yang memuaskan!

Baca Juga: Rasmi! vivo V9 Berharga RM1,399 – Kamera Depan Sokong AI Face Beauty

Teknologi AI Face Beauty kini telah diintegrasikan ke dalam kamera swafoto vivo V9, ia mampu memberikan pengalaman berswafoto dengan lebih sempurna kepada kaki bergambar. Berikut adalah hasil gambar yang diambil di sekitar Putrajaya dan mod yang digunakan sepanjang hampir sehari kami berada di sana!

♦ Flash mode: No flash ♦ Piksel: 3456 x 4608 ♦ ISO: 100 ♦ Focal Length: 29mm
♦ Aperture: f/2.0 ♦ Exposure time: 1/215 ♦ Saiz: 2.91 MB

♦ Flash mode: No flash ♦ Piksel: 4608 x 3456 ♦ ISO: 112 ♦ Focal Length: 29mm
♦ Aperture: f/2.0 ♦ Exposure time: 1/133 ♦ Saiz: 6.13 MB

♦ Flash mode: No flash ♦ Piksel: 4608 x 3456 ♦ ISO: 100 ♦ Focal Length: 29mm
♦ Aperture: f/2.0 ♦ Exposure time: 1/287 ♦ Saiz: 4.88 MB

♦ Flash mode: No flash ♦ Piksel: 4608 x 3456 ♦ ISO: 100 ♦ Focal Length: 29mm
♦ Aperture: f/2.0 ♦ Exposure time: 1/287 ♦ Saiz: 4.06 MB

♦ Flash mode: No flash ♦ Piksel: 3456 x 4608 ♦ ISO: 109 ♦ Focal Length: 29mm
♦ Aperture: f/2.0 ♦ Exposure time: 1/679 ♦ Saiz: 5.47 MB

♦ Flash mode: No flash ♦ Piksel: 4608 x 3456 ♦ ISO: 279 ♦ Focal Length: 29mm
♦ Aperture: f/2.0 ♦ Exposure time: 1/50 ♦ Saiz: 3.99 MB

♦ Flash mode: No flash ♦ Piksel: 4608 x 3456 ♦ ISO: 279 ♦ Focal Length: 29mm
♦ Aperture: f/2.0 ♦ Exposure time: 1/50 ♦ Saiz: 4.28 MB

♦ Flash mode: No flash ♦ Piksel: 4608 x 3456 ♦ ISO: 234 ♦ Focal Length: 29mm
♦ Aperture: f/2.0 ♦ Exposure time: 1/50 ♦ Saiz: 3.63 MB

♦ Flash mode: No flash ♦ Piksel: 4608 x 3456 ♦ ISO: 681 ♦ Focal Length: 29mm
♦ Aperture: f/2.0 ♦ Exposure time: 1/33 ♦ Saiz: 3.64 MB

Selama hampir sehari kami menggunakan vivo V9 untuk mengambil gambar, menggunakan navigasi, melayari Internet dan pelbagai lagi, bateri telefon pintar ini hanya turun sebanyak 48% daripada 99%. Ketika sampai di rumah, tidak perlu tergesa-gesa untuk mengecas vivo V9 kerana bateri masih tinggal 51%. Ia masih dianggap baik, kerana telefon pintar ini hanya dibekalkan dengan bateri berkapasiti 3260mAh sahaja.

Kepada korang yang menggunakan vivo V9, tetapi terlupa nak bawa powerbank semasa berada diluar, jangan risau kerana bateri ini masih mampu bertahan sehingga sehari walaupun dengan pelbagai kegunaan.


Ikigai Enablers pilih Alt Recruit perkasa operasi perekrutan Singapura mereka

SINGAPURA, 27 Julai 2020 /PRNewswire/ — PeopleStrong telah mengumumkan pada hari ini bahawa pakar perekrutan IT yang berpangkalan di Singapura akan menyertai sistem PeopleStrong Alt mereka.

Sebagai sebahagian daripada perjanjian, PeopleStrong akan melaksanakan Alt Recruit, Sistem Penjejakan Permohonan generasi seterusnya mereka untuk operasi perekrutan Ikigai Enablers Singapura.

“Kita sedang memasuki ekonomi ‘Pengalaman’ yang mana tumpuannya adalah untuk mencipta ‘pengalaman yang tepat’ buat calon-calon. Satu-satunya cara untuk berhubung dengan berkesan bersama-sama calon-calon dengan lebih baik adalah dengan memanfaatkan teknologi. Fungsi-fungsi unggul PeopleStrong Alt Recruit dapat membantu kami berhubung dengan lebih baik bersama calon-calon pada semua peringkat proses,” kata Sriram Iyer, Ketua Pegawai Eksekutif dan Pengasas Ikigai Enablers. “Alt Recruit akan membantu kami dengan tinjauan data yang akan mendayakan pusing balik yang lebih pantas dan pengalaman lancar untuk pelanggan dan calon. Kelajuan kini menjadi aspek yang penting dan Sistem Penjejakan Pemohon pintar dapat membantu kami memberi kelebihan daya saing berkenaan.”

Ankur Sehgal, (Pengarah Serantau – APAC, PeopleStrong) menambah, “Kami gembira dengan adanya hrtech.sg menyertai platform pengalaman calon bersepadu PeopleStrong. Penyelesaian perolehan bakat yang mengutamakan Mudah Alih daripada PeopleStrong akan membantu Ikigai Enablers mendigitalkan pengalaman calon mereka untuk berbilang pelanggan pada platform tunggal yang seragam. Kami berharap dapat mendayakan hrtech.sg dan meningkatkan pengalaman calon mereka.”

PeopleStrong Alt Recruit ialah platform teknologi perekrutan yang seragam, intuitif dan pintar yang menawarkan reka bentuk berasaskan aliran kerja yang boleh dikonfigurasi yang membantu mengautomasikan & mendigitalkan proses pengambilan pekerja hujung-ke-hujung mereka bermula daripada penerangan pekerjaan (JD) hingga penyertaan. Ini termasuk proses-proses penting seperti templat kerja yang sedia digunakan, cadangan kemahiran pintar, iklan jawatan kosong satu-klik, penyumberan seragam, pemadanan calon segera, menjalankan penilaian yang terbaik dalam kelas, proses bertumpu calon seperti IVR & temu duga video untuk menyaring & menyenarai pendek, pengiraan kesesuaian gaji yang boleh dikonfigurasi, kelulusan & pelancaran tawaran digital, dokumentasi prapenyertaan & memastikan penyertaan calon yang lancar.

PeopleStrong ialah sebuah syarikat Kerja Perusahaan dan Teknologi Sumber Manusia (HR) yang terkemuka dari Asia, yang memperkayakan pengalaman di tempat kerja untuk lebih 350 pelanggan dan 1 Juta pekerja di seluruh dunia. Dalam perjalanannya untuk menulis #NewCodeofWork, suit produk PeopleStrong termasuk aplikasi generasi seterusnya dalam bidang Teknologi HR (Perolehan Bakat, Pengurusan Modal Insan, Pengurusan Bakat), Kolaborasi, Kecerdasan dan Analitik serta platform. PeopleStrong ialah syarikat pertama dalam bidang ini yang berjaya dinilai pada SSAE18 dan baru-baru ini memenangi Anugerah Pilihan CIO untuk Pengurusan Bakat pada Awan yang berprestij & Vendor HR Terbaik Tahunan.

Keywords: Computer Software Computer/Electronics Workforce Management/Human Resources Contracts


Samsung Galaxy S7 Edge Black Pearl, Pilihan Warna Memukau Terbaru

Mulakan tahun 2017 anda dengan pilihan warna baru Samsung Galaxy S7 Edge yang bergaya. Warna Black Pearl ini memancarkan kualiti dan kemewahan peranti di samping nampak agak misteri. Varian warna baru ini juga dilengkapi dengan memori dalaman 128GB, berbanding dengan 32GB pada varian standard yang ada dalam pasaran. Galaxy S7 Edge Black Pearl merupakan variasi terbaru selepas Samsung memperkenalkan Blue Coral dan Pink Gold pada tahun lepas.

Varian Samsung Galaxy S7 Edge 128GB didapati di Malaysia bermula esok (12 Januari 2017) pada harga RM3,399 di Samsung Experience Store yang mengambil bahagian. Selain warna variasi terbaru Black Pearl, anda juga boleh mendapatkan Galaxy S7 Edge 32GB dalam warna-warna Black Onyx, Gold Platinum, Silver Titanium, Pink Gold dan Blue Coral pada harga RM 3,099.


vivo S1 Kini Rasmi – Trendsetter Baharu Pada Harga RM1,099

vivo baru sahaja melancarkan satu lagi peranti terbaharu bagi pasaran Malaysia, dikenali sebagai vivo S1 dan akan dijual pada harga RM1,099.

Spesifikasi peranti ini adalah sangat baik berdasarkan kelasnya, hadir dengan skrin bersaiz 6.38 inci FHD+ Super AMOLED Ultra All Screen, mencapai nisbah 19.5:9 dengan peratusan skrin-ke-kerangka sebanyak 90%.

vivo S1 hadir dengan FunTouch OS 9 berdasarkan Android 9 Pie, ia dikuasakan cip pemproses MediaTek Helio P65 berkelajuan Octa-core dan disertakan dengan memori 6GB RAM bersama 128GB ROM.

Kamera juga tidak mengecewakan, vivo S1 hadir dengan kamera swafoto 32MP yang mana menyokong pelbagai ciri-ciri AI seperti AI Selfie Lighting, AI Filter, AR Stickers dan AI Face Beauty.

Kamera utama juga tidak diabaikan apabila ia tampil dengan AI tri-kamera 16MP + 8MP AI Super-Wide Angle + 2MP Depth Sensor Camera bagi penggambaran portrait atau hasil bokeh yang lebih menarik.

Kapasiti bateri boleh dikatakan cukup besar dengan 4,500mAh, teknologi pengecasan pantas Dual-Engine Fast Charging turut dilengkapi bagi memaksimumkan penggunaan pada vivo S1.

Peranti ini turut dihadirkan dengan Screen Touch ID Fingerprint Sensor, Ultra Game Mode, Smart Button dan AI Jovi yang mana sangat menepati imej vivo S1 sebagai sebuah peranti trendsetter.

Peranti ini hadir dalam 2 varian warna iaitu Diamond Black dan Skyline Blue, akan dijual secara rasmi pada harga RM1,099 mulai 27 Julai 2019 di semua Vivo Concept Stores, rakan e-dagang serta pengedar sah.

Sebelum ini anda boleh membuat pra-tempahan mulai hari ini sehingga 26 Julai 2019, di rakan e-dagang seperti Lazada, Shopee, Presto Mall dan Vivo Store. [ INFO PRA-TEMPAHAN ]


Jom Sertai Potluck Maya Bersama Celcom Bertemakan “Chinese New Year Grand Union”!!!

Celcom Axiata Berhad (Celcom) memperkasa semangat kebersamaan dan perpaduan di kalangan rakyat Malaysia melalui kesalinghubungan, untuk menyokong satu sama lain dalam tempoh yang mencabar ketika menjelangnya sambutan Tahun Baru Cina. Hari ini, rakyat Malaysia boleh bersama Celcom dalam acara ‘potluck’ maya, “Chinese New Year Grand Union”, yang menggabungkan kuasa kesalinghubungan dan juga keenakan hidangan yang menjadi asas untuk berkumpul bersama.

Sambutan Tahun Baru Cina tahun ini agak berbeza kerana rakyat Malaysia sedang menjalankan peranan mereka untuk memastikan orang tersayang kekal selamat dan terlindung daripada bahaya dengan duduk di rumah.  ‘Chinese New Year Grand Union’ maya oleh Celcom ini menggunakan teknologi untuk mencipta suasana perayaan dan kemeriahan Tahun Baru Lunar serta menekankan kekuatan perpaduan, yang amat penting dalam tempoh mencabar ini.

Bermula 4 Februari 2021 hingga 6 Februari 2021, rakyat Malaysia boleh menyertai ‘potluck’ maya ‘Chinese New Year Grand Union’ Celcom dengan menyediakan makanan kegemaran dan hidangan Tahun Baru Cina yang terbaik, dan mempersembahkannya secara maya di hadapan barisan hakim dalam acara tersebut.

Peserta dialu-alukan untuk bercerita tentang kisah di sebalik hidangan mereka dan berpeluang memenangi hadiah utama iaitu wang tunai RM888 melalui e-dompet Boost di samping bermesra dengan artis tempatan seperti Elizabeth Tan dan Jinnyboy, menyertai kuiz dan memenangi ganjaran disediakan. ‘Potluck Maya Grand Union’ akan disiarkan melalui laman Facebook Celcom pada 10 Februari 2021, 7 petang.

Selain itu, dengan bantuan kesalinghubungan dan teknologi, Celcom akan mengukuhkan lagi kekuatan perpaduan dengan filem pendek – The Story of our Strength, yang memaparkan detik kesukaran dan perjuangan di masa lalu. Video musim perayaan tersebut selari dengan kawalan yang dilalui oleh rakyat Malaysia hari ini dan sebagai peringatan tentang kekuatan dan keupayaan untuk mengatasi keadaan seperti itu boleh ditemui dalam diri kita sendiri. Klik di sini untuk menonton video tersebut!

Untuk maklumat lanjut bagaimana rakyat Malaysia boleh bersama dan meraikan dengan hidangan Tahun Baru Cina yang digemari, layari  https://www.celcom.com.my/personal/cny-2021-grand-union


Pengimbas Cap Jari Di Bawah Skrin Samsung S21 Dua Kali Lebih Pantas Daripada Generasi Sebelumnya –  kawasan Imbasan Meningkat Sebanyak 77%!

Menurut laporan SamMobile, kelajuan pengimbas cap jari di bawah skrin Galaxy S21 dua kali lebih pantas daripada teknologi yang digunakan oleh Samsung tahun ini. Di samping itu, kawasan sensor pengimbas cap jari akan meliputi kawasan 8 × 8 mm, yang 77% lebih besar daripada kawasan sensor siri Galaxy S20.

Menurut laporan itu, sumber-sumber mengatakan bahawa pengguna hanya perlu mengetuk skrin dengan cepat untuk membuka kunci siri telefon pintar Galaxy S21 tanpa menekan lama, dan kawasan sensor yang lebih besar harus mengurangkan jumlah buka kunci yang gagal.

Berita itu tidak menyebutkan apa yang Samsung pilih sebagai sensor baru, tetapi mungkin itu adalah sensor 3D Sonic Max yang diumumkan oleh Qualcomm tahun lalu.


One Drop Umum Pembiayaan Hampir $100J dan Komitmen oleh Bayer

Pembiayaan $98.7J, yuran pembangunan dan komitmen pencapaian komersial mempercepatkan pembangunan dan pengkomersialan platform kesihatan digital One Drop dan keupayaan prediktif dipacu data dalam pelbagai bidang terapi

NEW YORK, 24 Ogos 2020 /PRNewswire/ — One Drop, peneraju bagi penyelesaian digital untuk individu yang menghidap diabetes dan keadaan kronik yang lain, hari ini mengumumkan satu perjanjian baharu dengan Bayer untuk bersama-sama membangunkan produk kesihatan digital untuk pelbagai bidang terapi yang berasaskan platform penjagaan diri yang prediktif, bersifat pencegahan dan diperibadikan. Ia telah menutup pembiayaan Siri C bernilai $34.7 juta yang dipimpin oleh Bayer serta $64 juta bagi yuran pembangunan dan bayaran pencapaian komersial berpotensi.

Perjanjian baharu ini menunjukkan komitmen Bayer terhadap perkongsiannya dengan One Drop dan visi One Drop terhadap penjagaan diri dikuasakan data, cekap dan diperibadikan sebagai masa depan pengurusan keadaan kronik. Penyelesaian One Drop yang berjaya didorong oleh data, memanfaatkan lebih daripada 13 bilion titik data kesihatan yang pelbagai daripada pengguna yang telah memuat turun One Drop lebih tiga juta kali. Platform dikuasakan data ini membolehkan ramalan kesihatan diserahkan melalui pengalaman bertumpu pengguna yang menyediakan intervensi yang tepat pada waktu yang tepat.

Biarpun kini One Drop menyokong orang ramai dari segi pengurusan diabetes, pradiabetes, tekanan darah tinggi, kolesterol tinggi atau mana-mana kombinasi keadaan ini, komitmen pembangunan $64 juta Bayer dan pencapaian komersial berpotensi akan membantu meluaskan penyelesaian One Drop yang terkemuka dalam industri ke dalam bidang tumpuan Bayer, contohnya kardiologi, onkologi dan kesihatan wanita. Seni bina modular penyelesaian One Drop akan membolehkan pengembangan ke dalam bidang terapi baharu. Daripada merawat keadaan individu, pengalaman penjagaan diri One Drop akan menyokong semua keadaan yang mungkin dikendalikan oleh seseorang individu, menyampaikan pendekatan individu keseluruhan yang memacu hasil yang mampan.

“Bagi menyampaikan hasil kesihatan dan penjimatan kos yang lebih baik pada peringkat populasi, kita harus memberi tumpuan pada individu,” kata Jeff Dachis, Ketua Pegawai Eksekutif dan pengasas. “One Drop menyediakan program transformasi kesihatan diperibadikan yang disesuaikan secara dinamik dengan keperluan dan tingkah laku anda pada setiap hari, memperkasa setiap individu bagi mencapai hasil kesihatan sebaik mungkin. Sebaliknya, platform-platform lain yang kekurangan kekayaan data kami dan enjin prediktif terus memberi tumpuan pada teleperubatan dan pemantauan jarak jauh, bertindak balas terhadap masalah yang telahpun berlaku dan menyampaikan model yang digunakan dalam semua keadaan yang mana ia berfungsi untuk sesetengah keadaan, namun tidak berfungsi untuk kebanyakannya.”

Platform kesihatan digital One Drop telah disediakan kepada pengguna, majikan, penanggung insurans dan penyedia penjagaan kesihatan sejak tahun 2016 dan keberkesanannya telah disahkan oleh lebih 20 kajian berwasit yang menunjukkan penambahbaikan ketara dalam kawalan glisemik dalam kalangan individu yang menghidap diabetes dalam masa sesingkat satu bulan. Paling terkini, di Sesi Saintifik Persatuan Diabetes Amerika Tahunan kali ke-80, One Drop membentangkan ramalan hasil A1C, tekanan darah dan berat dalam tempoh jangka panjang untuk individu yang menghidap diabetes, hipertensi dan pradiabetes, selain ramalan hipoglisemia semalaman untuk pengguna pemantauan glukosa berterusan (CGM). Ramalan ini dikuasakan oleh data populasi terkumpul yang sama yang memacu model pembelajaran mesin di sebalik ramalan dan pandangan kesihatan One Drop. Pada masa kini, pengguna One Drop boleh menerima ramalan glukosa lapan-jam, berserta nasihat waktu sebenar untuk senaman, diet dan penyesuaian gaya hidup, setiap kali mereka melog data dalam aplikasi One Drop.

“Membina model perniagaan digital baharu merupakan elemen utama dalam strategi perniagaan kami dengan cita-cita untuk membentuk masa depan penjagaan kesihatan dengan aktif,” kata Jeanne Kehren, PhD, Ketua Inovasi Digital & Komersial serta Ahli Jawatankuasa Eksekutif Farmaseutikal Bayer AG. “Kami yakin bahawa pendekatan dipacu data akan memperkasa pesakit untuk mendorong hasil yang lebih baik buat diri mereka sendiri dan akan mengembalikan individu, bukannya penyakit sebagai titik tumpuan. Kolaborasi baharu bersama One Drop membolehkan Bayer untuk mempercepatkan lagi evolusinya ke arah perniagaan kesihatan digital dan membuka jalan bagi penawaran perkhidmatan pesakit penjagaan bersepadu yang baharu.”

Dengan memberi tumpuan pada individu, penyelesaian pintar daripada One Drop merapatkan jarak terakhir antara penjagaan kesihatan dan penjagaan diri dengan memenuhi keperluan pemegang kepentingan dalam seluruh industri, bermula daripada penyedia yang mahukan penjagaan pesakit yang lebih baik, kepada pengeluar yang ingin memaksimumkan keberkesanan dan akhirnya kepada pembayar yang berusaha untuk meningkatkan hasil dan menurunkan kos penjagaan kesihatan.

One Drop  mewujudkan semula apa yang dapat dicapai dengan memanfaatkan kuasa sains klinikal, sains tingkah laku dan AI yang canggih bagi mengubah kehidupan orang ramai yang mengalami keadaan kronik di seluruh dunia. Berasaskan bukti dan berkesan secara klinikal, platform kesihatan digital One Drop menyediakan latihan bersemuka dan rancangan transformasi kesihatan diperibadikan yang menggalakkan perubahan tingkah laku yang positif dan mendorong hasil untuk semua individu, di samping mengurangkan kos untuk penanggung insurans, majikan dan penyedia penjagaan kesihatan mereka. Produk dan perkhidmatan One Drop boleh dibeli dalam aplikasi memenangi anugerah One Drop (iOS dan Android) serta di https://onedrop.today, Walmart, Amazon, BestBuy, Apple Store dan CVS.

Untuk maklumat bagi membantu organisasi anda menurunkan kos penjagaan, hubungi results@onedrop.today.

Bayer ialah sebuah perusahaan global dengan kecekapan terasnya dalam bidang sains hayat yang melibatkan penjagaan kesihatan dan pemakanan. Produk dan perkhidmatannya direka untuk memberi manfaat kepada orang ramai dengan menyokong usaha-usaha untuk menangani cabaran besar yang dibawa oleh penduduk global yang semakin bertambah dan meningkat usia. Dalam masa yang sama, Kumpulan ini bermatlamat untuk meningkatkan kuasa perolehannya dan mencipta nilai melalui inovasi dan pertumbuhan. Bayer komited terhadap prinsip-prinsip pembangunan mampan dan jenama Bayer melambangkan kepercayaan, keandalan dan kualiti di seluruh dunia. Pada tahun fiskal 2019, Kumpulan ini menggaji sekitar 104,000 pekerja dan mencapai jualan sebanyak 43.5 bilion euro. Perbelanjaan modal berjumlah sehingga 2.9 bilion euro, perbelanjaan penyelidikan dan pembangunan (R&D) mencecah 5.3 bilion euro. Untuk maklumat lanjut, sila ke www.bayer.com

Dapatkan maklumat lanjut di www.pharma.bayer.com Khidmat akhbar dalam talian kami hanya dengan satu klik: media.bayer.com Ikuti kami di Facebook: http://www.facebook.com/pharma.bayer Ikuti kami di Twitter: @BayerPharma

Keywords: Biotechnology Computer/Electronics Health Care/Hospital Telecommunications Financing agreements Joint ventures Venture Capital


Digi Meraikan 3 Juta Pengguna Aktif Aplikasi MyDigi  – Tawar Telefon Pintar Untuk Direbut!

Digi Telecommunications Sdn Bhd (Digi) telah berjaya mencipta satu lagi kejayaan apabila Aplikasi MyDigi kini mencapai 3 juta pengguna aktif sejak ia dilancarkan pada bulan Oktober tahun lalu.

Bagi meraikan kejayaan ini, Digi ingin memberi penghargaan kepada semua pengguna dengan menawarkan dua unit telefon pintar, Oppo Lamborghini edisi terhad kepada DUA ORANG PEMBELI TERATAS dalam Aplikasi MyDigi.

Tempoh promosi bermula HARI INI – 30 April 2019. Bagi melayakkan anda mendapat hadiah ditawarkan, anda hanya perlu berbelanja sekurang-kurangnya RM3 atas ganjaran atau tawaran terlaris – RM3 untuk 3GB / 1 hari pas.

Sekadar makluman, Aplikasi MyDigi kini telah dipertingkatkan denga ciri-ciri lebih baik dalam meningkatkan pengalaman pengguna. Penambahbaikan ini bertujuan memenuhi keperluan pengguna sekaligus memberikan mereka perlindungan yang lebih baik. Maklumat lanjut layari SINI.


Pepijat Terbaru macOS “Makan” Space Kaw2!!!

Satu pepjijat terbaru dilaporkan telah terlepas dari makmal Apple (dramatik sungguh) dan mengganggu gugat peranti macOS Catalina melalui aplikasi Image Capture, menyebabkan ruangan storan “dimakan” dengan cepat.

Pembangun NeoFinder (aplikasi fail media) yang menjumpai pepijat tersebut melaporkan bahawa isu ini akan berlaku apabila anda menyalin gambar dari iPhone atau iPad ke dalam peranti macOS Catalina, di mana Image Capture akan mencipta ruangan data tambahan kepada fail-fail yang disalin lantas menyebabkan fail ini lebih besar dari fail asal.

Pada kebiasaannya, imej yang disalin melalui Image Capture akan disimpan dalam format HEIF. Walau bagaimanapun, jika anda tidak memilih ‘Keep original’, Image Capture akan menukar fail tersebut menjadi jenis fail JPG yang lebih kecil saiznya. Secara teorinya, ini patut menjimatkan ruang storan, namun apa yang berlaku adalah sebaliknya.

Siasatan yang lebih terperinci mendapati Image Capture akan menambah sebanyak 1.5MB data kepada setiap fail imej yang disalin. Mungkin jika anda macam saya, masalah ini tidak terlalu menggusarkan. Namun bayangkan jika anda seorang jurugambar, pastilah koleksi foto digital anda jauh lebih besar, berdasarkan kalkulasi, 1,000 fail akan memakan data sebanyak 1.5GB. Fuhhhh!

Dilaporkan juga Apple sudah sedia maklum mengenai masalah ini, namun masih belum mengeluarkan sebarang kenyataan mahupun penyelesaian. Buat masa sekarang, anda bolehlah elak dahulu dari menggunakan Image Capture untuk menyalin gambar

Jangan lupa ikuti perkembangan dunia PC dan permainan video melalui Facebook eRing dan juga laman web rasmi!


Arria umum Teknologi Bahasa Tabii untuk sokong automasi analitik dan laporan tambahan – membolehkan penambahan NLG kepada sebarang platform berasaskan API

NEW YORK, 13 Ogos 2020 /PRNewswire/ — Arria NLG (www.arria.com), penyedia teknologi Penjanaan Bahasa Tabii (NLG) yang terkemuka, telah mengumumkan pelancaran Arria Connect, yang membolehkan syarikat membenamkan teknologi bahasa tabii Arria ke dalam papan pemuka dan penawaran produk mereka.

Arria Connect ialah teras untuk menyokong penerimagunaan NLG yang pesat, teknologi yang diterapkan oleh banyak syarikat dalam aliran kerja mereka untuk mengembangkan perniagaan mereka, merealisasikan penjimatan kos dengan cepat, dan meluaskan jangkauan pasaran mereka. Kini, mana-mana syarikat boleh meletakkan teknologi bahasa tabii Arria dengan mudah ke dalam alat Kecerdasan Perniagaan (BI), aplikasi analitik, laman sesawang, atau aliran kerja automasi proses mereka.

Penjanaan Bahasa Tabii ialah satu bentuk kecerdasan buatan yang mengambil pandangan daripada sumber data yang kompleks dan menyampaikan maklumat tersebut dalam bentuk bertulis atau lisan.

Bersambung ke Platform berasaskan API lain dengan lancar

Senibina berasaskan API terbuka Arria membolehkan sambungan yang lancar kepada platform teknologi lain dalam dua cara: 1) membuat panggilan API langsung dari sebarang aplikasi yang boleh berkomunikasi melalui HTTP; data diambil dan naratif dikembalikan secara automatik; atau, 2) menggunakan Kit Pencepat Integrasi Arria Connect untuk menyematkan NLG dalam platform perisian untuk menggabungkan naratif. Pengguna juga mempunyai keupayaan untuk bekerja dengan penyelesaian NLG prabina Arria dan mengkonfigurasikan mereka.

Pembangun tanpa pengalaman NLG boleh memanfaatkan perpustakaan pra-bina Arria Connect untuk penyepaduan yang mudah daripada membina dari mula. Di samping penyelesaian NLG pra-bina Arria, Arria Connect juga datang dengan sampel pelaksanaan NLG, kod sampel, dan satu set dokumentasi yang lengkap.

Pandangan Mendalam Boleh Diambil Tindakan dalam Beberapa Saat

Menggabungkan naratif yang didorong data di samping analisis visual menambah nilai serta merta dan pengalaman yang dipertingkatkan, yang menggalakkan penerimagunaan BI yang lebih luas di seluruh perusahaan. Orang biasa, bukan hanya penganalisa kewangan, boleh memahami dan mendapat makna daripada angka melalui bantuan naratif. Dan, apabila kepantasan maklumat menjadi penting untuk membuat keputusan, kecekapan NLG memberikan pandangan mendalam yang boleh diambil tindakan dalam beberapa saat bukannya berjam atau berhari.

Pengguna perisian BI telah menyaksikan faedah-faedah analisis bahasa tabii bertulis bawakan kepada papan pemuka mereka. Ini kerana manusia lebih memahami melalui cerita. Apabila penatap papan pemuka dapat membaca kisah yang diceritakan oleh data mereka, selain daripada melihat secara visual, ia adalah lebih cepat dan mudah untuk memahami makna dan mencari pandangan mendalam terpenting yang tersimpan dalam data.

Begitu juga, Arria Connect boleh digunakan dengan program perisian untuk data farmaseutikal, laporan jualan, atau mana-mana penggunaan perniagaan lain di mana aplikasi atau laman sesawang boleh dipertingkatkan dengan naratif bertulis yang dihasilkan dengan serta merta.

Sharon Daniels, Ketua Pegawai Eksekutif Arria, menerangkan, “Arria Connect ialah satu cara untuk syarikat-syarikat menambah nilai segera dan membezakan mereka daripada pesaing mereka, meningkatkan pangkalan pengguna mereka, dan berada di depan lengkung teknologi.” Kit Pencepat Integrasi mempercepatkan kerja pembangunan dan masa untuk dipasarkan. Anda tidak perlu membina sepasukan orang dan melalui keluk pembelajaran untuk membina sistem NLG – teknologi ini telah dibina, terbukti, dan digunakan secara global.”

Pelancaran Arria Connect tiba pada masa apabila Arria sedang membina suit teknologinya untuk pelbagai kes penggunaan. Walaupun teknologi teras dan integrasi Arria membantu syarikat melaksanakan NLG dengan mudah untuk lembaran hamparan, papan pemuka kecerdasan perniagaan, perbualan suara/sembang, dan aliran kerja RPA, penawaran Arria Connectlah yang meletakkan keupayaan integrasi terus ke tangan pembangun yang ingin membina NLG di dalam produk mereka sendiri.

NLG Arria ialah satu bentuk kecerdasan buatan yang mengubah data berstruktur kepada bahasa tabii. Melalui analisis data, automasi pengetahuan, penjanaan bahasa dan penyampaian maklumat yang disesuaikan, perisian Arria meniru proses manusia menganalisa dan menyampaikan pandangan data dengan mahir. Arria mengubah data secara dinamik kepada naratif bertulis atau lisan – pada kelajuan mesin dan pada skala yang besar.

Seni bina API Arria membolehkan integrasi yang lancar dengan mana-mana platform BI, RPA atau VOICE. Arria mempunyai konsentrasi kepakaran NLG yang besar di dunia dan mempunyai portfolio paten kepada 32 paten NLG teras yang semakin berkembang.


Harga Jualan vivo S1 Pro Dijangka Pada RM1,313?!

vivo S1 Pro bakal tiba di pasaran tempatan pada 3 Disember nanti, pengenalan awal peranti siri S baharu ini selain membawakan rekaan terbaru pada kamera di panel belakangnya iaitu berupa Kristal, ia turut menawarkan sebilangan penambahbaikan padanya.

Ramai peminat vivo telah bertanya-tanya harga jualan yang akan diletakkan pada S1 Pro, dan mengikut laporan terkini dari pihak vivo ia mungkin dijangka pada harga sekitar RM1,313.

Adakah benar anggaran harga tersebut? Kita nantikan sahaja pelancaran rasmi pada 3 Disember.


Teknologi Pengimejan Haba Inframerah FOTRIC

SHANGHAI, 26 Mac 2020 /PRNewswire/ — Pengesan suhu inframerah automatik sepenuhnya daripada FOTRIC telah diserahkan kepada beribu-ribu lokasi sebagai usaha untuk menyaring suhu badan tidak normal lantaran pandemik baru-baru ini.

Kelebihan teknologi pengimejan haba inframerah termasuk pengimejan untuk semua keadaan, menjadikannya mampu bertahan daripada kesan cahaya, selain menyediakan pengimejan yang jelas pada waktu siang atau malam, selain pengukuran suhu bukan sentuhan.

Dengan mengambil kira kos produk penyaringan suhu, FOTRIC telah membangunkan kit pemasangan pantas, termasuk perumah, pendawaian, tripod dan komputer. Perisian ini telah diprapasang. Penggunaan di lapangan boleh disiapkan dalam 5 minit.

Tanpa kit pemasangan pantas, sistem ini boleh dilancarkan dalam masa 15 minit apabila mengikuti video pemasangan langkah-demi-langkah.

Pengukuran suhu pantas dapat dilakukan dengan pengimejan haba inframerah. Selagi mana individu muncul dalam skop peranti, pengukuran boleh disiapkan tanpa sebarang jeda dan tanpa pembekuan imej, bagi memberi bacaan tanpa sentuhan fizikal.

Dalam kes saringan dua saluran yang paling biasa, kelajuan berjalan normal ialah 1.5m/s. Disebabkan oleh keperluan pengesanan, jarak antara individu ditetapkan kepada 1 meter manakala kelajuan berjalan diperlahankan kepada 0.75m/s. Dalam keadaan ini, sekurang-kurangnya dua orang individu boleh dikesan pada setiap 3 saat, yang menjadikan seramai 40 orang setiap minit dan 2,400 orang setiap jam. Sekiranya kelajuan ditingkatkan kepada 1m/s, kadar pengesanan boleh mencecah 3,600 orang setiap jam.

Skrin dwipandangan memaparkan kedua-dua imej haba dan cahaya yang kelihatan, apabila suhu badan yang tidak normal dikesan alat saringan suhu akan mencetuskan amaran secara automatik. Berserta penggesa suara, sistem ini akan menandakan anomali suhu dalam gambar dengan kotak merah, yang membolehkan kakitangan pemantauan untuk mencari individu yang menunjukkan suhu tinggi dengan pantas. Dalam masa yang sama, sistem tersebut boleh mengambil gambar secara automatik, yang berfungsi sebagai sandaran data imej.

Ketepatan pengukuran suhu adalah amat penting dalam produk FOTRIC, yang menggunakan pengesan polisilikon yang diimport. Ini dapat memastikan output berterusan bagi pengukuran suhu yang tepat pada suhu yang berbeza dengan kestabilan yang kukuh. Dalam sijil penentukuran yang dikeluarkan oleh Shanghai Institute of Quality Supervision and Inspection Technology, ralat maksimum pengukuran suhu yang berterusan ialah 0.2 darjah Celsius.

Pengecaman wajah AI bagi mencegah amaran palsu

Dengan mengambil kira kerumitan keadaan penyaringan, FOTRIC menggabungkan algoritma pengecaman wajah AI yang mengesan hanya suhu wajah yang memasuki gambar. Objek panas yang dipegang oleh individu tidak mengganggu pengesanan, lalu dapat mengurangkan dengan ketara kadar amaran palsu. Intensiti buruh kakitangan juga dapat dikurangkan.

Pengumpulan suhu wajah secara automatik dalam keadaan berbeza untuk pembelajaran kendiri dan perubahan suhu persekitaran adaptif untuk menyelaraskan ambang penggera suhu pada waktu sebenar, bagi menghalang suhu ambien rendah pada waktu pagi dan malam yang membawa kepada amaran palsu bagi individu yang disyaki mengalami demam.

FOTRIC, sebuah syarikat berteknologi tinggi domestik yang menumpu dalam bidang pengimejan haba inframerah dan pengukuran suhu berketepatan tinggi, telah menubuhkan stesen kerja pakar ahli akademik. Dalam proses untuk menumpu pada pengukuran suhu inframerah sejak 10 tahun yang lalu, FOTRIC membangunkan secara bebas dan berjaya menyerahkan beberapa barisan produk pengimejan haba, termasuk model yang memenangi anugerah antarabangsa, yang telah digunakan secara meluas dalam pemeriksaan harian industri kuasa, menyelesaikan masalah peralatan kilang, penyelidikan bahan cip dalam sektor elektronik dan banyak lagi. Antara pelanggan terdahulu dan sedia ada, FOTRIC menyediakan perkhidmatan kepada lebih 10,000 perusahaan besar selain 211,985 universiti dan pusat penyelidikan kebangsaan.

Keywords:  Computer/Electronics Health Care/Hospital Medical Equipment Medical/Pharmaceuticals


Tawaran Istimewa Baucer Membeli Belah Bagi Pembelian Peranti Lenovo

Tahun Baru Cina semakin menghampiri, tiba masanya menukar peranti anda kepada yang lebih menakjubkan! Lenovo sedia menawarkan beberapa peranti yang hebat dengan tawaran baucer istimewa kepada anda.

Lenovo Miix 510 direka untuk para profesional untuk digunakan dalam mana-mana keadaan. PC 2-dalam-1 ini memberikan anda fleksibiliti untuk menjadi produktif walau di mana sahaja dan bila-bila masa dengan papan kekunci boleh tanggal dan engsel yang unik yang membolehkan anda melaras komputer ini sehingga 170°. Ia juga tahan lasak dengan berat hanya 880g dan binaan aluminium.

Komputer riba 2-dalam-1 yang bergaya ini dikuasakan Windows 10 dan dilengkapi cip i7 Intel Core yang disokong 8GB RAM, 256GB SSD dan bertahan sehingga 7.5 jam masa operasi bagi satu kitar penuh bateri.

Paparan 12.2 inci pada Miix 510 mempunyai resolusi 1920 x 1080 piksel dan audionya berkelas Dolby yang akan memberikan anda kepuasan dari segi visual dan audio. Miix 510 juga dilengkapi dengan kamera belakang 5MP dan kamera webcam 2MP HD. Lenovo Miix 510 dijual pada harga bermula dari RM2,649 termasuk GST.

Yoga Book adalah sebuah peranti yang sempurna untuk anda sentiasa bawa ke mana-mana. Lenovo Yoga Book mempunyai dua fungsi utama di mana anda boleh membuka Yoga Book di dalam mod Type dan menaip dengan papan kekunci Halo yang amat mudah digunakan. Yoga Book dilengkapi perisian khas yang membolehkan ia ‘mempelajari’ dan ‘menyesuaikan diri’ dengan’ corak menaip penggunanya dengan ramalan perkataan dan penyesuaian kata.

Satu lagi mod adalah di dalam Create Pad dengan meggunakan Real Pen untuk memberikan ketepatan dan kawalan jitu seperti anda sedang menggunakan pen di atas kertas. Dengan engsel yang boleh dibuka sehingga 360°, Yoga Book boleh digunakan dalam pelbagai posisi, sama ada untuk anda melakukan kerja atau pun berehat menikmati media hiburan anda.

Hanya 4.55mm tebal dan seberat 690g, sememangnya peranti ini sesuai bagi mereka yang mahukan sebuah komputer yang mudah dibawa ke mana-mana. Tambahan pula baterinya mampu bertahan sehingga 12 jam masa penggunaan. Yoga Book membolehkan anda untuk menggunakan sepenuhnya peluang dan ruang untuk melakukan kerja mahu pun berhibur. Harga bermula dari RM2,699 termasuk GST, dan hadir dalam pilihan sistem operasi Android (Carbon Black, Champagne Gold atau Gunmetal Grey) dan Windows (Carbon Black).

Untuk pengguna telefon pintar pula, Lenovo menawarkan Phab 2 Pro, telefon pintar yang pertama di dunia dilengkapi teknologi Google Tango yang meningkatkan lagi fungsi dan kebolehan dunia AR. Peranti ini amat sesuai digunakan mereka yang banyak menggunakan perisian kreatif. Melalui Phab 2 Pro, anda boleh mengambil ukuran objek, meletakkan perabot virtual dan juga melihat dan berinteraksi dengan pelbagai objek yang terpancar di dalam dunia AR.

Lenovo Phab 2 Pro boleh didapatkan dalam variasi Champagne Gold dan Gunmetal Grey pada harga bermula dari RM 1,999 termasuk GST. Phab 2 Pro adalah sebahagian daripada siri Phab 2, yang merangkumi Phab 2 Plus dan Phab 2.

Bagi setiap pembelian Miix 510, Yoga Book atau Phab 2 Pro dari Lenovo Exclusive Stores bermula 13 Januari sehingga 12 Februari, Lenovo akan menghadiahkan anda baucer membeli belah, bergantung kepada terma dan syarat.


[Eksklusif] : Soal Jawab Bersama ASUS –  Apa ASUS Bakal Bawa Masuk Ke Malaysia? ROG Phone 2?!

JENAMA terkemuka dalam segmen permainan, ASUS Republic of Gamers (ROG) tidak pernah mengecewakan apabila sentiasa tampil dengan barisan produk yang memberikan prestasi terbaik disamping spesifikasi bertaraf AAA untuk kelas permainan.

Terus memberikan terbaik, ASUS dilihat semakin rancak membawa produk yang mampu penuhi impian si kaki game. Apa agaknya perancangan seterusnya buat ASUS?  Ikuti temu bual eksklusif bersama ASUS team berbicara mengenai perkembangan serta perancangan pada masa akan datang (Nota kaki : S – SOALAN / J – JAWAPAN).

S : Jika diteliti, komputer riba keluaran ASUS hanya menyokong 512GB SSD dan tiada ketersediaan hard disk. Jadi, apakah itu trend untuk semua laptop ASUS?

J : Ya, ini adalah trend. Jika diperhati, semua orang mencari laptop yang berprestasi. Sudah pasti, SSD adalah satu-satunya spesifikasi yang boleh mewakili prestasi. ASUS merupakan satu-satunya peneraju 512 SSD. Jadi, kami mengambil kesempatan ini untuk memimpin produk generasi akan datang – terus menyediakan teknologi terkemuka.

S : Semua produk yang diumumkan kali ini dikuasakan oleh cip Intel. Adakah terdapat perancangan untuk memperkenalkan model lebih berpatutan dengan cip AMD atau menurunkan storan SSD kepada 256GB bagi menjadikannya lebih murah, jadi lebih ramai boleh memiliki produk ROG?

J : Sebenarnya, kami telah menemui jalan penyelesaian menerusi siri ASUS Gaming FX. Tetapi, storan minima untuk siri ROG adalah 512GB kerana kami ingin memenuhi kepuasan pengguna sekaligus memberikan mereka kepuasan berganda.

S : ASUS kini menawarkan ciri yang dinamakan ROG Keystone – Adakah ASUS merancang untuk menawarkan ciri ini untuk produk lain juga?

J : Ya, kita pasti akan melihat lebih banyak peranti yang akan menyokong ciri ROG Keystone pada masa akan datang.

S : Sebelum ini, ROG Strix SCAR II mempunyai dua numpad. Kini, ASUS telah mengeluarkan ketersediaan numberpad untuk ROG Strix SCAR III. Adakah ia untuk perspektif pengguna / kompromi reka bentuk bagi mencapai saiz peranti?

J : Satu soalan yang bagus! Permainan apakah yang memerlukan numpad? Tiada, kan? Jika dibandingkan dengan numpad, pengguna lebih suka bezel nipis dan dimensi yang kecil. Itulah sebabnya kami lebih suka dimensi maksimum.

S : Bagaimana dengan ROG Phone 2? Ada ada apa-apa butiran yang ingin dikongsi?

J : Ia akan dilancarkan! Buat masa ini kami tidak mempunyai sebarang maklumat untuk dikongsi. Tetapi, maklumat pertama yang boleh kami kongsi adalah ia akan tersedia di Malaysia. ROG Phone menerima sambutan yang baik. Oleh itu, kami berharap boleh membuatkannya untuk ROG Phone 2 juga.

S : ASUS ROG Strix G baru sahaja diperkenalkan pada tahun ini. Sebelum ini, harga produk ROG sekitar RM6,000 ke atas. Untuk harga rendah, pengguna boleh mendapatkan ASUS TUF Gaming. Bagaimana pihak ASUS mendapat idea untuk mengembangkan barisan laptop berdasarkan harga?

J : Kami rasa ROG adalah jenama yang dipromosikan. Inilah sebabnya mengapa kami mencipta ASUS ROG Strix G. Alasan mengapa kami menggunakan konsep ini ialah ia diilhamkan oleh Mercedes. Jika kita mahu membeli Mercedes, berapa kosnya? Mercedes membuat beberapa segmen untuk generasi muda dan dari segi harga, ia adalah berpatutan. Inilah konsep yang kami gunakan pada produk ROG.

S : ASUS mempunyai penyelesaian permainan dalam semua segmen. Bagaimana pula dengan compact gaming machine? Mungkin 14 inci? Adakah ASUS ada sebarang cadangan dalam perkara ini?

J : Kami bergantung manfaat kepada pengguna. 14 inci? Kami masih pertimbangkan berdasarkan senario. Setiap bulan kami akan melakukan kajian di seluruh dunia – pasukan reka bentuk dan penyelidikan di Shanghai, Singapura dan Brazil akan melakukan kajian ini untuk mengumpul maklumat. Tetapi, buat masa ini kami cuba untuk mengkaji apa manfaat kepada pengguna jika melancarkan peranti bersaiz 14 inci.


Lenovo Legion Y720 Dan Y520 Diperkenalkan Bagi Memenuhi Selera Pemain Masa Kini

Setelah Lenovo Legion terbaru untuk para gamers dilancarkan di CES 2017 pada Jan yang lalu, hari ini Lenovo Malaysia secara rasminya memperkenalkan barisan komputer riba permainan yang diinspirasi dan direka bersama-sama pemain komputer bagi memenuhi kehendak dan selera pemain masa sekarang. Dengan siri Lenovo Legion, pemain kini mempunyai akses kepada sebuah mesin permainan mudah alih yang berkuasa dan menawarkan fleksibiliti di dalam pelbagai situasi.

Lenovo Legion Y720 merupakan komputer riba pertama di dunia yang menawarkan sistem Dolby Atmos PC dan penerima signal tanpa wayar Xbox One. Ini membolehkan pemain menyambungkan dengan mudah alat kawalan mereka secara wireless untuk sesi permainan mereka.

Selain itu Legion Y720 juga dilengkapi papan kekunci bercahaya yang bukan sahaja memberikan estetik rekaan yang menarik bahkan ia memberikan kemudahan kepada pemain ketika di dalam keadaan malap. Lenovo memasang skrin 15.6 inci UHD IPS pada komputer riba ini bagi memastikan pemain menikmati kualiti grafik yang terbaik.

Legion Y520 dikuasakan pemproses Intel Core i7, memberikan kuasa yang optimum kepada para pemain yang kerap bergerak ke satu lokasi permainan ke lokasi lain. Model Legion Y520 (bermula dari 2.4 kg) lebih ringan berbanding Y720 (bermula dari 3.2 kg).

Melalui model ini, pemain juga boleh memilih untuk mendapatkan sistem storan SSD ataupun HDD, bergantung kepada kehendak mereka. Lenovo juga tidak lupa melengkapkan perkakasan yang hebat seperti speaker Harman dengan pengiktirafan Dolby Audio Premium.

Harga model Legion Y520 mengikut variasi spesifikasi berikut:


PMCO 2019 Fall Split Global Finals Kini Telah Bermula!!! Saksikan 16 Pasukan Dalam Merebut Hadiah Bernilai $2.5 Juta USD!

PMCO 2019 Fall Split Global Finals hari ini secara rasminya berlansung di PWTC, Kuala Lumpur dan akan meraihkan pemenang-pemenang Winner Winner Chicken Dinner PUBG Mobile pada 01 Disember 2019.

16 pasukan yang layak ke pusingan PMCO akan berebut untuk mendapatkan Winner Winner Chicken Dinner PUBG Mobile, hadiah bernilai sejumlah $2.5 juta USD (~RM10,356,500) menanti mereka membawa pulang.

Pasukan Malaysia Yoodo Gank juga akan mewakili Malaysia dalam pertempuran sengit bagi menjuarai piala ini. Bagi memeriahkan suasana lagi, artist terkenal seperti Naim Daniel, Henry (Super Jr.) dan Badshah juga akan membuat persembahan di sana.

Kalau anda berminat PUBG Mobile, jangan lupa beri sokongan penuh pada Yoodo Gank!


MWC 2017: Lenovo Memperkenalkan Peranti Produktiviti Dengan Model Miix 320, Siri Yoga dan Siri Tab 4

Dalam pameran MWC 2017, Lenovo selain memperkenalkan model terbaru bagi barisan smartphone Moto mereka iaitu Moto G5 dan G5 Plus, juga tidak ketinggalan memperkenalkan tablet serta komputer riba dari siri Miix, Yoga dan Tab mereka.

Miix 320 merupakan komputer riba mudah alih yang menawarkan produktiviti Windows 10 di dalam pakej fizikal yang sangat mudah dibawa ke mana-mana. Konsep 2 dalam 1 Miix 320 membolehkan anda menggunakan peranti ini sebagai sebuah komputer riba dengan paparan FHD 10.1-inci atau menggunakan sepenuhnya unit paparan tersebut sebagai tablet mudah alih dengan berat hanya 550g.

Dengan 10 jam jangka hayat bateri, anda boleh melakukan kerja, menonton rancangan kegemaran dan juga bermain permainan tanpa perlu risau akan penggunaan kuasa. Miix 320 juga hadir dengan variasi yang menyokong sambungan LTE, jadi anda tidak perlu lagi membawa dongle Internet atau pun menggunakan smartphone anda sebagai mobile hotspot yang sekaligus akan menjejaskan bekalan kuasa peranti anda.

• Miix 320 (WiFi): bermula dari €269
(RM 1265.40), dijual bermula Julai 2017.

• Miix 320 (LTE): bermula dari €399
(RM 1876.94)

Ada kalanya pengguna mudah alih mahukan kuasa penuh dan kemampuan produktiviti PC di dalam sebuah mesin yang nipis dan ringan. Jadi Lenovo menawarkan Yoga 720 dan 520 yang hadir dalam variasi model 13, 14 dan 15 inci. Yoga 720 15 inci merupakan model paling berkuasa di dalam siri ini dengan dilengkapi pemproses i7 Intel Core Generasi ke 7, NVIDIA GeForce GTX 1050, sambungan Thunderbolt 3 dan bateri yang mampu menawarkan kuasa operasi sehingga 9 jam. Semua ini dilengkapkan di dalam kerangka setebal 14.3mm sahaja.

• Yoga 720 (13″): bermula dari €999 (RM 4699.39), dijual bermula April 2017.
• Yoga 720 (15″): bermula dari €1099 (RM 5175.36), dijual bermula April 2017.
• Yoga 520 (14″): €599 (RM 2817.76), dijual bermula Julai 2017.

Keluarga Lenovo Tab 4 menawarkan pengalaman multimedia dan hiburan mudah alih yang hebat, ia dilengkapi dual speaker dan Dolby Atmos (bagi model Tab 4 8 dan 10). Bagi variasi Lenovo Tab 4 8 Plus dan Lenovo Tab 4 10 Plus pula, model ini hadir dengan paparan HD penuh, pemproses berkuasa tinggi dan bateri yang mampu menawarkan masa operasi sehingga 12 jam.

Dengan sistem operasi Android, pengguna tidak akan terhad untuk menikmati pelbagai hiburan baik dari segi fail media, aplikasi, web dan bermcam-macam lagi. Dijangka siri Tab 4 ini akan memasuki pasaran pada bulan Mei.

• Tab 4 8: €169 (RM 794.99)
• Tab 4 10: €179 (RM 842.03)
• Tab 4 8 Plus: €259 (RM 1218.36)
• Tab 4 10 Plus: €299 (RM 1406.53)